**МОНГОЛ УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГЫН БАЙНГЫН ХОРООНЫ 12 ДУГААР САРЫН 09-НИЙ ӨДӨР /ЛХАГВА ГАРАГ/-ИЙН ХУРАЛДААНЫ ТЭМДЭГЛЭЛИЙН**

**ТОВЬЁОГ**

|  |  |  |
| --- | --- | --- |
| № | ***Хэлэлцсэн асуудал*** | ***Хуудасны дугаар*** |
| ***1.*** | ***Хуралдааны товч тэмдэглэл:*** | 2-3 |
| ***2.*** | ***Хуралдааны дэлгэрэнгүй тэмдэглэл:*** | 4-38 |
|  | 1.Гэр бүлийн хүчирхийлэлтэй тэмцэх тухай хууль тогтоомжийн биелэлтийн талаарх Засгийн газрын тайлан | 4-38 |

***Монгол Улсын Их Хурлын 2020 оны намрын ээлжит чуулганы***

***Нийгмийн бодлогын байнгын хорооны 12 дугаар сарын 09-ний өдөр***

***/Лхагва гараг/-ийн хуралдааны товч тэмдэглэл***

Нийгмийн бодлогын байнгын хорооны дарга М.Оюунчимэг ирц, хэлэлцэх асуудлын дарааллыг танилцуулж, хуралдааныг даргалав.

*Коронавирусm халдвар /КОВИД-19/-ын цар тахлын нөхцөл байдалтай холбогдуулан Засгийн газар, Улсын онцгой комиссоос улс орон даяар бүх нийтийн бэлэн байдлын зэрэгт шилжүүлэх хугацааг сунгасан тул Монгол Улсын Их Хурлын чуулганы хуралдааны дэгийн тухай хуулийн 6 дугаар зүйлд зааснаар Байнгын хорооны хуралдааныг цахим хэлбэрт шилжүүлж, Нийгмийн бодлогын байнгын хорооны дарга М.Оюунчимэг, Улсын Их Хурлын гишүүн Б.Баярсайхан, Б.Бейсен, Б.Жаргалмаа, Ч.Ундрам, Ж.Чинбүрэн нар Төрийн ордны “Жанжин Д.Сүхбаатар” танхимаас, Улсын Их Хурлын гишүүн П.Анужин, Д.Батлут, С.Ганбаатар, Ц.Сандаг-Очир, Д.Сарангэрэл, Б.Саранчимэг, С.Одонтуяа, С.Чинзориг нар MyParliament программ болон цахим хуралдааны программыг ашиглан Байнгын хорооны хуралдаанд цахимаар оролцов.*

*Хуралдаанд ирвэл зохих 17 гишүүнээс 11 гишүүн цахим хуралдааны программын ирцэд бүртгүүлж, 64.7 хувийн ирцтэйгээр хуралдаан 16 цаг 25 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: Ц.Мөнх-Оргил, Ц.Туваан, Л.Энх-Амгалан.*

**Нэг.*Гэр бүлийн хүчирхийлэлтэй тэмцэх тухай хууль тогтоомжийн биелэлтийн талаарх Засгийн газрын тайлан***

Хэлэлцэж буй асуудалтай холбогдуулан Улсын Их Хурлын гишүүн, Хууль зүй, дотоод хэргийн сайд Х.Нямбаатар, Хууль зүй, дотоод хэргийн яамны Хууль зүйн бодлогын газрын дарга П.Сайнзориг, мөн яамны Гэмт хэргээс урьдчилан сэргийлэх ажлыг зохицуулах зөвлөлийн нарийн бичгийн дарга бөгөөд Ажлын албаны дарга Л.Нямгэрэл, Хөдөлмөр, нийгмийн хамгааллын сайд А.Ариунзаяа, Хөдөлмөр, нийгмийн хамгааллын яамны Хүн амын хөгжлийн газрын дарга С.Тунгалагтамир, мөн яамны Гэр бүл, хүүхэд, залуучуудын хөгжлийн хэлтсийн дарга Н.Баярмаа, мөн хэлтсийн шинжээч Р.Нарантуяа, Гэр бүл, хүүхэд хөгжил, хамгааллын газрын дарга Н.Өлзийхутаг, Гэр бүл, хүүхэд, залуучуудын хөгжлийн газрын дарга М.Энх-Амар нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Нийгмийн бодлогын байнгын хороо хариуцсан ахлах зөвлөх Б.Цогзолбаяр, референт Б.Мажигсүрэн нар байлцав.

Гэр бүлийн хүчирхийлэлтэй тэмцэх тухай хууль тогтоомжийн биелэлтийн талаарх Засгийн газрын тайланг Хууль зүй, дотоод хэргийн сайд Х.Нямбаатар танилцуулав.

Тайлантай холбогдуулан Улсын Их Хурлын гишүүн Б.Саранчимэг, Ж.Чинбүрэн, Д.Батлут, Д.Сарангэрэл, Б.Бейсен, Б.Баярсайхан, Б.Жаргалмаа, Ц.Сандаг-Очир, Ч.Ундрам нарын тавьсан асуултад Хууль зүй, дотоод хэргийн сайд Х.Нямбаатар, Хууль зүй, дотоод хэргийн яамны Гэмт хэргээс урьдчилан сэргийлэх ажлыг зохицуулах зөвлөлийн нарийн бичгийн дарга бөгөөд Ажлын албаны дарга Л.Нямгэрэл, Хөдөлмөр, нийгмийн хамгааллын сайд А.Ариунзаяа нар хариулж, тайлбар хийв.

Улсын Их Хурлын П.Анужин, С.Одонтуяа, Д.Батлут, Б.Баярсайхан нар үг хэлэв.

Улсын Их Хурлын гишүүд Гэр бүлийн хүчирхийлэлтэй тэмцэх тухай хууль тогтоомжийн биелэлтийн талаарх Засгийн газрын тайланг сонсов.

*Хуралдаан 1 цаг 50 минут үргэлжилж, 17 гишүүнээс 13 гишүүн ирж, 76.4 хувийн ирцтэйгээр 18 цаг 15 минутад өндөрлөв.*

**Тэмдэглэлтэй танилцсан:**

НИЙГМИЙН БОДЛОГЫН БАЙНГЫН

ХОРООНЫ ДАРГА М.ОЮУНЧИМЭГ

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ П.МЯДАГМАА

**УЛСЫН ИХ ХУРЛЫН 2020 ОНЫ НАМРЫН ЭЭЛЖИТ ЧУУЛГАНЫ**

**НИЙГМИЙН БОДЛОГЫН БАЙНГЫН ХОРООНЫ 12 ДУГААР САРЫН 09-НИЙ**

**ӨДӨР /ЛХАГВА ГАРАГ/-ИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**М.Оюунчимэг**: Байнгын хорооныхоо эрхэм гишүүдийн энэ өдрийн амгаланг айлтгая, ирц бүрдсэн учраас хуралдаанаа эхэлж байна.

Дэлхийн эрүүл мэндийн байгууллага, Засгийн газар, Онцгой комисс, мэргэжлийн байгууллагуудаас нөгөө цар тахлын онцгой нөхцөл байдалтай холбогдуулан гаргасан зөвлөмж, шийдвэрийн дагуу Чуулганы хуралдааны дэгийн тухай хуульд заасан онцгой нөхцөлд хэрэглэх цахим хуралдааны дэгийн дагуу Улсын Их Хурлын гишүүд Нийгмийн бодлогын байнгын хорооны хуралдаанд MyParliament болон ZOOM meeting программыг ашиглан цахимаар оролцож байгаа гэдгийг бас хэлье ээ.

Зарим гишүүд маань тэгээд одоо ирцээ хэлчихье. Хэн хэн яаж оролцож байгааг. Анужин гишүүн цахимаар, Баярсайхан гишүүн цахимаар, Баттулга гишүүн цахимаар, Бейсен гишүүн танхимаар, Оюунчимэг танхимаар, Сарангэрэл гишүүн цахимаар, Саранчимэг гишүүн танхимаар, Одонтуяа гишүүн цахимаар, Ундрам гишүүн цахимаар, Чинбүрэн гишүүн цахимаар, Чинзориг гишүүн цахимаар, Энх-Амгалан гишүүн цахимаар, Мөнх-Оргил гишүүн танхимаар одоо орж ирнэ гэж хэлсэн. За ингээд ирц 58 хувьтай байгаа учраас өнөөдрийн Нийгмийн бодлогын байнгын хорооны хуралдаан эхэлж байна.

Ингээд Байнгын хорооны өнөөдрийн хуралдаанаар хэлэлцэх асуудлыг танилцуулъя.

Гэр бүлийн хүчирхийлэлтэй тэмцэх тухай хууль тогтоомжийн биелэлтийн талаар Засгийн газрын тайланг сонсох байгаа.

Энийг хугацаандаа ингээд Нийгмийн бодлогын байнгын хороо сонсож байгаа бас цаг үе нь өөрөө ч бас таарч байгаа гэдгийг хэлье. Хэлэлцэх асуудалтай холбоотой өөр саналтай гишүүд байна уу? Алга байна.

Ингээд хэлэлцэх асуудалд оръё. Монгол Улсын Их Хурлын чуулганы хуралдааны дэгийн тухай хуулийн 114.2.3-т заасны дагуу Нийгмийн бодлогын байнгын хороо жил бүр нэг удаа Гэр бүлийн хүчирхийлэлтэй тэмцэх тухай хууль тогтоомжийн биелэлтэд хяналт тавих Засгийн газрын тайланг сонсох учиртай.

Хуулийн хүрээнд цар тахлын хөл хорионы үед гэр бүл, хүүхдийн хүчирхийллийн асуудал ихсэж байгаатай холбогдуулан энэ тайланг бас бид өнөөдөр ингээд сонсож байгаа юм.

Ингээд ажлын хэсгийн гишүүдийн нэрсийг танилцуулъя.

Засгийн газрын тайланг Хууль зүй, дотоод хэргийн сайд Нямбаатар сайд маань танилцуулахаар байгаа.

Оролцож байгаа хүмүүсийн тухайд Хууль зүй, дотоод хэргийн сайд Нямбаатар Хууль зүй, дотоод хэргийн яамны Гэмт хэргээс урьдчилан сэргийлэх ажлыг зохицуулах зөвлөлийн нарийн бичгийн дарга бөгөөд Ажлын албаны дарга Нямгэрэл, Хөдөлмөр нийгмийн хамгааллын яамнаас Хөдөлмөр, нийгмийн хамгааллын сайд Ариунзаяа, Хөдөлмөр, нийгмийн хамгааллын яамны Хүн амын хөгжлийн бодлогын газрын дарга Тунгалагтамир, Хөдөлмөр, нийгмийн хамгааллын яамны Хүн амын хөгжлийн газрын Гэр бүл, хүүхэд залуучуудын хөгжлийн хэлтсийн дарга Баярмаа. Цахимаар оролцох хүмүүс нь Гэр бүл, хүүхэд, залуучуудын хөгжлийн газрын дарга Энх-Амар тус газрын Гэр бүл, хүүхэд хөгжил, хамгааллын газрын дарга Өлзийхутаг, Хөдөлмөр, нийгмийн хамгааллын яамны Хүн амын хөгжлийн газрын Гэр бүл, хүүхэд залуучуудын хөгжлийн хэлтсийн шинжээч Нарантуяа, Цагдаагийн ерөнхий газрын Гэр бүлийн хүчирхийлэлтэй тэмцэх хэлтсийн дарга, цагдаагийн хошууч Баярбаясгалан гэсэн хүмүүс оролцож байгаа.

За ингээд Нямбаатар сайдыг микрофонд урьж байна.

**Х.Нямбаатар**: За та бүхэндээ энэ өдрийн мэндийг хүргэе ээ. Гэр бүлийн хүчирхийлэлтэй тэмцэх тухай хуулийн 2019-2020 оны хэрэгжилтийн тайлангийн талаар та бүхэнд товч танилцуулъя.

Монгол Улсын Их Хурал 2016 оны 12 дугаар сарын 22-ны өдрийн чуулганы нэгдсэн хуралдаанаар Гэр бүлийн хүчирхийлэлтэй тэмцэх тухай хуулийг баталж, 2017 оны 2 дугаар сарын 1-ний өдрөөс эхэлж дагаж мөрдсөн байгаа.

Уг хуульд зааснаар гэр бүлийн хүчирхийлэлтэй тэмцэх хууль тогтоомж нь Гэр бүлийн хүчирхийлэлтэй тэмцэх хууль болон Эрүүгийн хууль, Зөрчлийн тухай хууль, Эрүүгийн хэрэг хянан шийдвэрлэх тухай хууль, Нийгмийн халамжийн тухай хууль, Хүүхэд хамгааллын тухай хууль, Гэмт хэрэг зөрчлөөс урьдчилан сэргийлэх хуулиудаас бүрдэхээр ингээд хуульчилж өгсөн.

Өнгөрсөн жилүүдэд Монгол Улсын хэмжээнд бүртгэгдсэн нийт гэмт хэрэг болон түүнд гэр бүлийн хүчирхийлэлтэй тэмцэх аа гэр бүлийн хүчирхийллийн улмаас үйлдэгдсэн гэмт хэргийн ийм харьцуулсан үзүүлэлтийг та бүхэнд энэ слайдан дээр гарч байгаа тухайлах юм бол 2017 онд улсын хэмжээнд нийтдээ 32259 гэмт хэрэг бүртгэгдсэн бол түүний 4 хувь нь болох 1286 хувь нь одоо гэр бүлийн хүчирхийллийн улмаас үйлдэгдсэн гэмт хэрэг гэж бүртгэгдсэн. 2018 онд 36220 гэмт хэрэг улсын хэмжээнд бүртгэгдсэн бол үүний 3 хувь болох 1070 гэмт хэрэг нь гэр бүлийн хүчирхийллийн улмаас үйлдэгдсэн гэмт хэрэг байсан.

2019 онд буюу одоо энэ тайлант жилийн хугацаанд 31524 гэмт хэрэг улсын хэмжээнд бүртгэгдсэн бол 985 гэмт хэрэг гэр бүлийн хүчирхийллийн улмаас үйлдэгдсэн гэмт хэрэг байсан. Энэ оны 11 сарын байдлаар улсын хэмжээнд нийтдээ 22506 гэмт хэрэг бүртгэгдсэн. Үүний 4.6 хувь буюу 1044 гэмт хэрэг, гэр бүлийн хүчирхийллийн улмаас үйлдэгдсэн гэмт хэрэг байсан. Эдгээр 4 жилийн нийт одоо дурдагдсан гэмт хэргийн 4385 гэр бүлийн хүчирхийллийн улмаас үйлдэгдсэн гэмт хэргийн 1900 буюу 43.3 хувь нь согтуугаар үйлдэгдсэн гэмт хэрэг гэж мөн цагдаагийн байгууллагын тоо бүртгэлд бүртгэгдсэн байна.

Нийслэлд гэмт хэргийн гаралтыг нийслэл, орон нутгаар нь харьцуулж үзэх юм бол нийслэлд 14117 гэмт хэрэг, орон нутагт 7098 гэмт хэрэг, бусад газарт 15 гэмт хэрэг бүртгэгдсэн. Үүнээс гэр бүлийн хүчирхийлэл үйлдэх гэмт хэрэг, гэмт хэрэг зуу гэсэн ийм тоон үзүүлэлттэй байна. Улсын хэмжээнд мөн одоо гэр бүлийн хүчирхийлэлтэй тэмцэх тухай хуулийг зөрчих зөрчил 9786 зөрчил бүртгэгдсэн байна. Үүнээс зөрчлийг шийдвэрлэсэн байдлаар нь авч үзэх юм бол шүүхээр баривчилсан. Одоо зөрчил 7571 байгаа.

Зөрчлийг үйлдэгчийн хүйсийн үзүүлэлтээр нь авч үзэхэд 96.8 хувь нь эрэгтэй хүмүүс энэ Гэр бүлийн хүчирхийлэлтэй тэмцэх тухай хуулийг зөрчсөн зөрчлийг үйлдсэн. Нийт зөрчлийн тоо бол юу байгаа 2 сая 237 мягша 844 байгаа. Үүнээс Гэр бүлийн хүчирхийлэлтэй тэмцэх тухай хууль зөрчсөн зөрчил бол 9786 болж байгаа. Гэр бүлийн хүчирхийлэлтэй тэмцэх тухай хуулийг зөрчсөн зөрчил 2019 оны 11 сарын байдал 2020 оны 11 сарын байдалтай харьцуулж үзэхэд 18,9 хувиар өссөн байгаа. Өөрөөр хэлбэл өнгөрсөн оны мөн үед 8229 зөрчил Гэр бүлийн хүчирхийлэлтэй тэмцэх тухай хуулийг зөрчсөн зөрчил бүртгэгдсэн бол энэ оны 11 сарын байдлаар 9786 болж, 18.9 хувиар өссөн байгаа.

Шүүхийн шийдвэрээр 2019-2020 онд гэр бүлийн хүчирхийлэл үйлдэж баривчлагдсан хорих ялаар шийтгүүлсэн хүний тоог дараах слайдад үзүүлсэн байгаа. Тухайлах юм бол анх удаа баривчлагдсан 7291 давтан энэ баривчлах шийтгэлээр шийтгүүлсэн хүмүүсийн тоо бол 524 мөн албадан сургалтад хамрагдсан хүний тоо 7815 байгаа. Хорих ялаар шийтгүүлсэн бол 61 давтан гэр бүлийн хүчирхийллээр хорих ял энэ хугацаанд шийдэгдээгүй байгаа.

Мөн дээр хорих ялаар шийтгүүлсэн хүмүүст албадан сургалтад хамруулсан байгаа хүмүүсийг 2020 онд баривчлагдсан хүний тоо 11 сарын байдлаар 7420 үүнээс 140 нь давтан албадан сургалтад суусан хүний тоо бол 7560 болж байгаа. Энэ оны 11 сарын байдлаар хорих ял, гэр бүлийн хүчирхийлэл үйлдэх гэмт хэрэг үйлдсэн хүний хүмүүст хорих ял шийтгүүлсэн тоо бол 56 байгаа. Үүнээс давтан нэг байгаа.

Дээрх хүмүүсийг бүгдийг нь албадан сургалтад хамруулсан байна. Нэг цэгийн үйлчилгээний төв улсын хэмжээнд 18 ажиллаж байгаа. Түр хамгаалах байр 16 байгаа.

Цаашид энэ нэг цэгийн үйлчилгээний төв болон түр хамгаалах байруудыг нэмэгдүүлэх чиглэлээр бас шат дараатай ажлуудыг авч хэрэгжүүлж байгаа. Олон улсын байгууллагуудын тусламжтай хөдөө орон нутгуудад түр хамгаалах байруудын тоог бас энэ жил нэмэгдүүлсэн.

Нэг цэгийн үйлчилгээний төв Улаанбаатар хотод долоо байгаа. Түр хамгаалах байр дөрөв байгаа. Нэг цэгийн үйлчилгээний төв, түр хамгаалах байраар үйлчлүүлэгчдийн тоо, энэ хууль хүчин төгөлдөр үйлчилж эхэлснээс хойших энэ үзүүлэлтийг нь слайдан дээр харуулсан байгаа. 2016 онд нэг цэгийн үйлчилгээгээр 8, түр хамгаалах байраар 1474 хүн үйлчлүүлсэн бол 2017 онд 1488, 2018 онд 1866, 2019 онд 2537 2020 оны 11 сарын байдлаар 3275 хүн түр хамгаалах байраар үйлчлүүлсэн гэсэн. Ийм статистиктай байгаа. Гэмт хэргээс урьдчилан сэргийлэх, гэмт хэрэг, эрх зүйн зөрчлөөс урьдчилан сэргийлэх, цаашлаад гэр бүлийн хүчирхийлэлтэй тэмцэх чиглэлээр энэ хамтарсан багууд ажилладаг. Улсын хэмжээнд энэ хамтарсан багийн тоо 676 байгаа. Багийн нийт гишүүдийн тоо 4714 байгаа. Хамтарсан багт сум, хорооны Засаг дарга, өрхийн эмч, цагдаагийн алба хаагч, сум, хорооны нийгмийн ажилтан, сургуулийн нийгмийн ажилтан, халамжийн нийгмийн ажилтан, хүүхэд, эрүүл гэр бүлийн хөгжлийн нийгмийн ажилтан, төрийн бус байгууллагын төлөөлөл байдаг.

Энэ нэлээд тийм одоо нарийвчилсан ийм тоо байгаа. Энэ слайдан дээр та бүхэн гарч байгаа байх. Харж байгаа байх.

Гэр бүлийн хүчирхийллийн хохирогчийн хохирогчдын нас, хүйсийн харьцааг гаргаж ирсэн байгаа. Хамгийн одоо өндөр хувьтай гэр бүлийн хүчирхийлэлд өртөгдөж байгаа хүмүүс бол эмэгтэй 55-аас дээш насны хүмүүс бол энэ хүчирхийлэлд биш эмэгтэй 30-34 насны хүмүүс, 20-25, ер нь 25-34 насны хүмүүс бол одоо энэ гэр бүлийн хүчирхийллийн хамгийн их одоо хохирогчид болж байгаа.

Тэгээд насны болон хүйсийн харьцуулалтаар энд харуулсан байгаа. Эрэгтэй хохирогчдын хувьд бол ихэвчлэн одоо 60-аас дээш насны хүмүүс. Энэ гэр бүлийн хүчирхийллийн одоо хохирогчид ихэвчлэн болж байгаа. Эрэгтэй хохирогчын хувьд эмэгтэй, хохирогч нарын хувьд бол түрүүн хэлсэн 25-35 насныхан одоо их өндөр үзүүлэлттэй. Энэ гэр бүлийн хүчирхийллийн хохирогчид болж бүртгүүлсэн байна. Хохирогчдын нийгмийн байдлыг харах юм бол хамгийн өндөр хувийг ажилгүй хүмүүс, энэ гэр бүлийн одоо хохирогч болж байна.

Үүний дараа хувиараа хөдөлмөр эрхлэгчид байгаа. Мөн хувийн секторт ажиллаж байгаа хүмүүс одоо 365 хүн байна. Төрийн албан хаагчид 335 малчид 275, сурагчид 220, төрийн бус байгууллагын ажилтан 94, оюутан 8, сургууль завсардсан хүүхэд 8, тэнэмэл хүүхэд 3, хоригдол одоо 3 хүн гэр бүлийн хүчирхийллийн хохирогч болсон байгаа. Тэгвэл ажилгүй хүмүүс 1718 хүн гэр бүлийн хүчирхийллийн хохирогч болсон байгаа. Зарим нь гайхаж магадгүй. Энэ хоригдол яахаараа гэр бүлийн хүчирхийллийн одоо хохирогч болдог юм бэ гээд энэ өнгөрсөн онд бүртгэгдсэн хэд хэдэн ийм тохиолдлууд байгаа.

Энэ нь хорих байранд хоригдож байгаа эс үгүй бол цагдан хорих байранд хоригдож байгаа энэ хүү хүмүүсийн ар гэрийнхэн нь ирж гэр бүлийн хүчирхийлэл үйлдсэн, үүний улмаас хуулийн хариуцлага хүлээсэн ийм тохиолдлууд энэ өнгөрсөн онд бүртгэгдсэн.

Судалгааны хувьд 2019 онд хүчирхийллийн гэмт хэрэг үйлдэгчийн нийтлэг болон онцлог дүр төрхийг тодорхойлох хавсарга судалгаа, гэр бүлийн хүчирхийллийн улмаас бусдыг алах гэмт хэргийн шалтгаан нөхцөл шийдвэрлэлтэд суурь судалгааг хийсэн. Мөн Гэр бүлийн хүчирхийлэлтэй тэмцэх тухай хуулийн 11, 12 дугаар зүйлийн хэрэгжилтийн үр дагаврын үнэлгээг хийсэн. Мөн гэр бүлийн хүчирхийллийн шалтгаан, нөхцөлийн керамлоги судалгааг хийсэн. Тэгвэл энэ 2020 онд гэр бүлийн хүчирхийллийн 2018, 2019, 2020 онд үйлдэгдсэн гэмт хэрэг, зөрчлийн шалтгаан нөхцөлийг Керманлоги судалгааг хийсэн. Мөн 2020 онд хөгжлийн бэрхшээлтэй хүний эсрэг үйлдэгдэж буй гэр бүлийн хүчирхийллийн талаарх чанарын судалгаа хийгдсэн. Зан үйл, хандлагад нөлөөлөх, мэдээлэл харилцааны үйл ажиллагааны үр дүнгийн үнэлгээ хийх судалгааг хийсэн.

Гэр бүлийн хүчирхийлэлтэй тэмцэх тухай хуулийн хэрэгжилтийн үр дагаврын үнэлгээ мөн гэр бүлийн хүчирхийллийн хэрэг шүүхэд хянан шийдвэрлэх ажиллагаанд тус тус энэ 2020 онд үнэлгээ хийсэн. Сургалтын хувьд 2019 онд 60 багш бэлтгэн 21 аймаг, нийслэлийн 900 цагдаа, прокурор, шүүгч, өмгөөлөгчийг хохирогч төвтэй хэрэг хянан шийдвэрлэх ажиллагаанд мэргэшүүлэх ийм сургалтыг зохион байгуулсан байгаа. Мөн хүчирхийллийн хохирогчдод тусламж үйлчилгээ үзүүлдэг нийслэлийн 9 дүүрэг болон 18 аймгийн 45 иргэний нийгмийн байгууллагын нийт 60 гаруй төлөөлөгчид хууль зүйн анхан шатны мэдээлэл өгсөн өгөх сургалтыг зохион байгуулсан.

Хамтарсан багийн гишүүдийг дахин сургах, чадавхжуулах үндэсний сургагч багш 35. Бүсийн хэмжээний сургагч багш 150 бэлдэж, 21 аймаг нийслэлийн хэмжээнд нийт 976 хамтарсан багийн 4714 гишүүдийг сургалтад хамруулсан.

Мөн 2019 онд хүүхдийн эрхийн хууль зүйн хорооны гишүүдэд зориулсан гарын авлага бэлтгэн 21 аймаг, 9 дүүргийн 30, хүүхдийн эрхийн хууль зүйн хорооны 270 гишүүнийг тус тус сургасан. Тэгвэл 2020 онд гэр бүлийн хүчирхийллийн хохирогчид эрх зүйн туслалцаа үзүүлэх чиглэлээр өмгөөлөгч болон холбогдох чиг үүрэг хүлээсэн 30 ажилтан албан хаагчдыг сургагч багшаар бэлтгэх дүүргүүд дэх цагдаагийн газар, хэлтсийн мөрдөн байцаах тасгийн дарга, ахлах мөрдөгч нийт 21 алба хаагчдад хохирогч төвтэй гэр бүлийн хүчирхийллийн хэргийг мөрдөн шалгах ажиллагаанд чадавхжуулах сургалтыг тус тус зохион байгуулсан.

Хууль зүй, дотоод хэргийн яам, түүний харьяа агентлагууд энэ тайлант хугацаанд нийгэмд зөв эерэг хандлага түгээх, гэр бүлийн хүчирхийллээс урьдчилан сэргийлэх ийм аянуудыг өрнүүлсэн. Бид нэгдэж байна. Эерэг болгоё. Харилцаа хандлагаа өөрчлөх, ойлгоё, хүндэлье, нийгмийн сүлжээнд зөв байцгаая зөвөөр нөлөөлье, зөв мэдээллийг бусдад түгээе хүүхэд таныг биш та хүүхдээ ойлгох ёстой, Зөв тусгал хайрла, хамгаал үндэсний аян гэх мэт ийм аянуудыг өрнүүлж нийгмийн сүлжээгээр энэ аянуудаа бас сурталчлан таниулах ажлыг зохион байгуулсан байгаа.

2020 оны 3 дугаар сарын 6-аас 2020 оны 3 дугаар сарын 27-ны хооронд хайр өвтгөдөггүй хайр бол харилцан хүндлэл, тэгш харилцаа, гэр бүлтэйгээ байх цаг хугацааг бүү алд гэх мэт ийм аянуудыг өрнүүлсэн.

2020 оны 11 дүгээр сарын 25-наас 12 дугаар сарын 11-ний хооронд 16 хоногийн жендерт суурилсан хүчирхийлэлтэй тэмцэх ийм 16 хоногийн аяныг өрнүүлсэн. Энд Хууль зүй, дотоод хэргийн яам, Эрүүл мэндийн яам, Хөдөлмөр, нийгмийн хамгааллын яам, Нэгдсэн үндэсний байгууллагын хүн амын сан, Нэгдсэн үндэсний байгууллагын хүүхдийн сан, мөн Боловсрол, соёл, шинжлэх ухааны яам, Боловсрол, шинжлэх ухааны яам, Жендерийн үндэсний хороо, Цагдаагийн ерөнхий газар гэх мэт ийм Азийн сан гэх мэтийн байгууллагууд энэ аянд бас хамтран оролцож хүчирхийллийг цэгцэлье. Яг одоо өрх гэр, ажлын байр, олон нийтийн газарт хүчирхийллийг цэгцэлье гэдэг ийм аян өнөөдөр ингээд үргэлжлээд явж байна.

Санал, дүгнэлтийн хувьд Нийгмийн хамгааллын сайд, Хууль зүй, дотоод хэргийн сайд, Эрүүл мэндийн сайд нарын хамтарсан 2017 оны А/173, А/251, А/380 дугаар хамтарсан тушаалаар баталсан хамтарсан багийн ажиллах үйл ажиллагааг санхүүжүүлэх журмын дагуу сум, дүүрэг, аймаг, нийслэлийн Засаг дарга нар гэр бүлийн хүчирхийлэлтэй тэмцэх үйл ажиллагааны зардал тусгайлан төлөвлөн иргэдийн Төлөөлөгчдийн Хуралд өргөн мэдүүлэх, Засаг дарга нарын өргөн мэдүүлсэн төсвийг иргэдийн хурлын төлөөлөгчид одоо батлах ийм чиг үүргээ бүрэн хэрэгжүүлэх шаардлагатай байна.

Үүний цаад шалтгаан бол энэ Улсын хэмжээнд үйл ажиллагаа явуулж байгаа энэ хамтарсан багууд үйл ажиллагаагаа явуулах, одоо тодорхой санхүүжилтийг гэмт хэргээс урьдчилан сэргийлэх зөвлөл, зөвлөл дэд зөвлөлийн дэргэд одоо баталж өгөх ийм зүй ёсны шаардлагууд урган гарч байгаа.

Өнөөдөр энэ гэр бүлийн хүчирхийлэлтэй яг нүүр тулж, одоо учирч таслан зогсоохын төлөө явж байгаа хамтарсан багийг ийм санхүүжилттэй болгох шаардлага байгаа. Бид энэ Куветын нөхцөл байдалтай холбоотойгоор энэ оны 12 дугаар сард улсын хэмжээний хамтарсан багуудын уулзалт, чуулга уулзалтыг зохион байгуулахаар төлөвлөсөн байсан боловч энэ ажил маань бас өнөөгийн цаг үеийн нөхцөл байдалтай холбогдуулж хойшилж байгаа. Ирэх онд Хууль зүй, дотоод хэргийн яам, гэмт хэргээс урьдчилан сэргийлэх ажлыг зохицуулах зөвлөл маань өөрийнхөө одоо төсөөлж баталсан зардлаасаа тодорхой зардлыг улсын хэмжээнд үйл ажиллагаа явуулж байгаа нийт хамтарсан багуудын бас санхүүжилтэд тодорхой зардлыг шилжүүлэхээр бас бид төлөвлөж ажиллаж байгаа.

Үүн дээр нэмэгдээд аймаг, нийслэл, сум дүүргийн иргэдийн Төлөөлөгчдийн Хурал, энэ дэргэд байгуулагдсан гэмт хэргээс урьдчилан сэргийлэх ажлыг зохицуулах зөвлөл, дэд зөвлөлүүд нь энэ ажлыг бас дэмжиж, саяын санал дүгнэлтэд дурдсанчлан хамтарсан багийн санхүүжилтэд тодорхой зардлыг шийдэж өгвөл энэ бидний гэмт хэрэгтэй тэмцэх, тэр дундаа гэр бүлийн хүчирхийлэлтэй тэмцэх энэ төрийн одоо зорилго, зорилт бас тодорхой түвшинд илүү ахиц, үр дүн авчрахаар байгаа гэдгээ бас энэ дашрамд хэлье.

Би мэдээлж дууслаа.

**М.Оюунчимэг**: Гэр бүлийн хүчирхийлэлтэй тэмцэх талаар хийгдэж байгаа ажил болоод юун дээр цаашид анхаарах талаар Хууль зүй, дотоод хэргийн сайд Нямбаатар маань дэлгэрэнгүй мэдээлэл хийлээ. Энэ мэдээлэл нь өөрөө бас Хөдөлмөр, нийгмийн хамгааллын мэдээлэлд цуг орсон гэж ойлгож байгаа. Тийм ээ, үгүй юу? Хамт явж байгаа гэж хэл. Тэгвэл сая Нямбаатар сайдын мэдээлэлтэй холбоотой асуулт асуух гишүүд цахимаар болоод, танхимаар байгаа гишүүд маань нэрсээ өгнө үү?

Ажлын албаныхан цахимаар нэрсээ өгч байгаа хүмүүсийг бүртгээд байж байгаарай. Энэ хооронд танхимд сууж байгаа гишүүдийнхээ асуух асуултыг эхэлжээ.

Саранчимэг гишүүнээр эхэлье.

**Б.Саранчимэг:** Баярлалаа. Тэгэхээр хууль тогтоомжийн хэрэгжилтийн талаарх энэ мэдээллийг Засгийн засгийн газрын тайланг одоо бас сонслоо. Тэгэхээр энэ хуулийн одоо гэр бүлтэй тэмцэх, Гэр бүлийн хүчирхийлэлтэй тэмцэх тухай хуулийн шинэчилсэн найруулгыг бол 2016 оны 12 сард бас баталсан байгаа. Тэгэхээр энэ хуулийн гол онцлог бол гэр бүлийн хүчирхийллийг бас гэмт хэрэгт тооцохоор болсон.

Тэгэхээр 2017 оны 1 сараас одоо өнөөдрийг хүртэлх хэдэн гэмт хэрэг бас бүртгэгдэж, хэд нь одоо шүүхээр бас шийдэгдсэн байгаа вэ. Хамгийн гол нь одоо энэ дотроо бас хүүхдийн хүчирхийлэл хэдэн хувийг бас эзэлж байгаа вэ? Энэ тал дээр бас нэг тодорхой хариулт өгөөч.

Тэгэхээр энэ 4 жилийн хугацаанд бас мэдээж энэ гарсан хэргүүд дээр дүн шинжилгээ судалгаа хийсэн гэж бодож байна. Тэгэхээр хуулийн хэрэгжилтийн үр дүн бол аливаа судалгаан дээр одоо дүн шинжилгээн дээр гарсан байх ёстой гэж үзэж байгаа учраас энэ тал дээр бас тодруулга авъя.

Дараагийн гол асуудал бол бас энэ гэр бүлийн хүчирхийлэгч хүчирхийллийн хохирогчийг бас хамгаалах хүчирхийлэгчийг тогтоож шийтгэхээсээ гадна ялангуяа бас одоо энэ гэр бүлд байгаа хүүхдийн эцэг болоод энэ хойд эцэг, асран хамгаалагч, өвөө гээд эд нарын бас хүчирхийлэлд өртөж байх үед одоо ээж нь болоод энэ асран хамгаалагч нарын эс үйлдэл, үл тоох байдал бол бас хариуцлага тооцох ёстой гэж үзэж байна.

Тэгэхээр ингэснээрээ бас тэд нарын одоо асран хамгаалагч нарын хариуцлага дээрдэнэ гэж бодож байгаа учраас та бүгд бас энэ тал дээр ямар бодолтой байгаа тал дээр нэг хариулт өгөөч.

Хөл хорио тусгаарлалт нь энэ аюулгүй байдал, эрүүл мэнд, мөнгөний түгшүүрээс үүдэлтэй энэ хурцадмал байдлыг бас өдөөж энэ хүчирхэг гэр бүлийн хүчирхийллийн дүн бас нэмэгдсэн харагдаж байна.

Тэгэхээр энэ өнгөрсөн 10 сард Засгийн газар хүүхэд хамгаалагчийг бол бас хүүхдийн одоо.

**М.Оюунчимэг**: Саранчимэг гишүүн нэг минут нэмж өгье.

**Б.Саранчмимэг:** Тэгэхээр өнгөрсөн хугацаанд Засгийн газар хүүхдийн байцаагчийн тоог бол 103-аар нэмсэн байгаа. Тэгэхээр энэ хугацаанд энэ хүүхдийн байцаагч нар ямар бодит ажил хийсэн бэ.

Өнөөдрийн одоо энэ цар тахлын үед тусгаарлалтын үед урьдчилан сэргийлэх тал дээр ямар ажлууд хийгдсэн байгаа вэ? Ингэж одоо бас урьдчилан сэргийлэхэд ямар нэгэн хүндрэл гарч байна уу? Энэ тал дээр тодруулга авъя.

**М.Оюунчимэг:** Баярлалаа за саранчимэг гишүүнд баярлалаа. Нямбаатар сайд хариулах уу. 2 дугаар микрофон Нямгэрэл.

**Л.Нямгэрэл:** Саранчимэг гишүүний асуултад хариулъя.

2017 оны 2 дугаар сарын нэгнээс гэр бүлийн хүчирхийлэлтэй тэмцэх тухай хууль хүчин төгөлдөр мөрдөгдөж эхэлсэн. Үүнтэй холбоотойгоор 2017 оны 7 сарын 1-нээс Эрүүгийн хуулийн шинэчилсэн найруулга мөрдөгдөж эхэлсэнтэй холбоотой гэр бүлийн хүчирхийллийг гэмт хэрэгт тооцсон.

Тэгээд үндсэндээ 2017 оноос одоо бүр ингээд гэр бүлийн хүчирхийлэл үйлдэх гэсэн гэмт гэмт хэрэг бүртгэгдэж эхэлсэн. Тэгэхээр энэ дээр бол хүүхэд өртөж өртсөн, өвдөж хохирсон гэмт хэргийн тоо болон гэр бүлийн хүчирхийллийн гэмт хэргийн тоог бас тодотгож асуусан.

2018 онд нийтдээ гэр бүлийн хүчирхийллийн улмаас бүртгэгдсэн. Одоо Эрүүгийн хуульд заасан нийт одоо гэмт хэрэг, гэр бүлийн хүчирхийлэл үйлдэх гэмт хэрэг 210 агуйн дотроос хүүхдийн эсрэг гэмт хэрэг долоо бүртгэгдсэн. Үндсэндээ бол яах вэ? Гэр бүлийн хүчирхийлэл үйлдэх гэсэн гэмт хэрэг бол жилээс жилд бол буурч байгаа. Гэхдээ бол зөрчлийн тоо бол нэмэгдэж байгааг түрүүн Нямбаатар сайдын үзүүлснээс би бас хэлсэн.

Статистикаас та бүхэн харсан байх 2019 оны байдлаар гэр бүлийн хүчирхийлэл үлдэх 207 гэмт хэрэг бүртгэгдсэн. Нийт гэр бүлийн хүчирхийлэл 207 гэмт хэрэг бүртгэгдсэн. Үүнээс хүүхдийн эсрэг гэмт хэрэг 2 байна. 2020 оны эхний 11 сарын байдлаар гэр бүлийн хүчирхийлэл үйлдэх гэмт хэрэг 100 бүртгэгдээд байна. Өнгөрсөн оны 2019 оны 11 сарын байдлаар 280 бүртгэгдсэн байгаа. Одоо ингээд үндсэндээ өнгөрсөн оны мөн үетэй харьцуулах юм бол гэр бүлийн хүчирхийлэл үйлдэх гэмт хэрэг 64.3 хувийн бууралттай байна. Гэр бүлийн хүчирхийлэлтэй тэмцэх тухай хуулийн хэрэгжилтийн үр дагаврын үнэлгээг 2020 онд бид сая хийлгэж байна. Тэгэхдээ эцсийн гэр бүлийн өөр хуулийн хэрэгжилтийн үр дагаврын үнэлгээний эцсийн.

**М.Оюунчимэг**: Нэг минут нэмээд өгөөдөхье.

Тодорхой товч хариу хэлээрэй.

**Л.Нямгэрэл**: Гэр бүлийн хүчирхийллийн гэмт хэрэг, зөрчлийн шалтгаан нөхцөлийн судалгаануудыг бол түрүүн хийсэн. Тухайн одоо судалгаануудын тайланг гэр бүлийн хүчирхийллээс урьдчилан сэргийлэх дэд зөвлөлийн хурал болон холбогдох бусад байгууллагын төлөөлөл оролцуулсан хурал дээр танилцуулдаг.

Тэгэхээр ер нь бол шалтгааныг бид тодорхой тогтоож, судалгаагаар гарсан шалтгаан, нөхцөлүүдийг арилгах шалтгааныг арилгах, үндсэндээ жил бүр дэд зөвлөлийн үйл ажиллагааг төлөвлөж, дараагийн одоо холбогдох судалгаануудыг хийж, ингээд үйл ажиллагаагаа төлөвлөж авч байгаа. Хүүхдийн байцаагчийн тоо 103-аар нэмэгдсэн. Гэхдээ саяхан энэ шийдвэр Засгийн газраас гарсан. Тийм учраас одоо бол хуучин, яг одоо өнгөрсөн хугацаанд бол энэ хүүхдийн байцаагч чинь хуучин цагдаагийн байгууллагын бүрэлдэхүүнд байсан тоогоороо явж байсан 19 мянган хүүхдэд нэг. Одоо хүүхдийн байцаагч ноогддог. Тэгэхээр бол мэдээж энэ хамтарсан багт.

**М.Оюунчимэг:** энэ хорооны одоо минут дуусчихлаа Дараагийнхдаа, нөхөөд хариулчихаарай.

Хоёр дахь тодруулсан юм байгаа шүү дээ. Тэр нөгөө энэ хатуу хөл хорионы үед хүүхэд хүчирхийлэлд өртөх явдал хувь хэмжээ өсөөд байна гээд тэгж ярьсан байна. Энэ дээр тодорхой хариулт өг.

Хоёрдугаар микрофон.

**Л.Нямгэрэл:** Аан за 2020 оны 5 дугаар сард Нэгдсэн үндэсний байгууллагын хүн амын сангийн дэмжлэгтэйгээр энэ ковид-19-ийн нөхцөл байдалтай холбоотой гэр бүлийн хүчирхийлэл үйлдэгдэж байгаа байдал дээр судалгаа хийсэн. Гэхдээ яг гэр бүлийн хүрээнд үйлдэгдэж байгаа хүүхэд хүчирхийлэлд өртөж байгаа тоо бодитойгоор бол одоо өсөн нэмэгдэх одоо гэмт хэргийн тоо бол өсөөгүй.

Харин цагдаагийн байгууллагад гэр бүлийн хүчирхийлэлтэй холбоотой ирж байгаа дуудлага, мэдээлэл болон бүртгэгдсэн зөрчлийн тоо бол өссөн байгаа.

**М.Оюунчимэг:** Нэг минут тодруулъя.

Саранчимэг гишүүн.

**Б.Саранчимэг:** Баярлалаа.

Тэгэхээр бас энэ хүчирхийлэгчийн хүчирхийлэгчийн, хохирогчийг хамгаалах. Мөн одоо энэ хүчирхийлэгчийг тогтоож шийтгэх бас нэг хэрэг байгаа. Үүнээс гадна одоо энэ гэр бүлд байгаа хүүхдийг одоо хойд эцэг болоод энэ хамтран амьдрагч энэ хүмүүсээс болж хүчирхийлэлд өртөж байх үед нь одоо бас асран хамгаалагч ээж нар нь бас ингээд үл тоох эс үйлдэл гаргаж байгаа. Энэ тохиолдолд бас эд нарын хариуцлагын талаар бас нэг та нар ямар бодолтой байгаа юм. Энэ тал дээр ямар ажил хийж байгаа вэ?

**М.Оюунчимэг:** За хэн хариулах вэ? Хоёрдугаар микрофон.

**Л.Нямгэрэл:** Одоогоор бол хуульд цагдаагийн байгууллагад бол одоо үл хайхрах байдлаар одоо хүүхдийг одоо хүчирхийллийн нэг хэлбэр гэж үздэг ч гэсэн өнөөдөр бол цагдаагийн байгууллагад бүртгэгдсэн зөрчил, одоо гэмт хэрэг бол байхгүй. Харин энэ үл хайхрах байдлаар юм уу, хүчирхийлэлд өртсөн хүүхдийн эцэг эхтэй холбоотой талаар одоо авч байгаа арга хэмжээний талаар Хөдөлмөр, нийгэм хамгааллын яам тодруулж, тодорхой хариулт өгөх байх.

**М.Оюунчимэг:** Тийм та нар маш тодорхой хариултаа өгнө. Яг хэлээд би хатуу хөл хорионы үед эцэг эхийн болоод асран хамгаалагчийн хайхрамжгүй байдлаас болоод өлсөх амь нас нь алдах наад захын юмнууд болоод байна шүү дээ.

Бодит байдлыг тэгээд байхгүй гээд яриад байх юм. Хүлээхгүй байхгүй юу, тийм.

**Л.Нямгэрэл:** Одоо бол хуулиараа бол жишээлбэл яг тодорхой хариуцлага хүлээх зохицуулалт бол яг хуульдаа бол байхгүй. Жишээлбэл одоо юу гэмт хэрэг үйлдсэн хүүхдийн эсрэг ямар нэгэн хүчирхийлэл үйлдсэн бол тэр бол хуульд заасан, одоо Зөрчлийн тухай хууль болон Эрүүгийн хуульд заасан харин 108-д ирж байгаа дуудлага мэдээлэл дээр бол.

**М.Оюунчимэг:** Нямбаатар сайд тодорхой хариулъя юу байгаа юм.

**Х.Нямбаатар:** Энэ хууль зүйн хариуцлага нь их хэд хэдэн төрлүүдтэй байгаа. Жишээлбэл эрүүгийн хариуцлага энэ 2017 оны 7 дугаар сарын 1-ний өдрөөс хүчин төгөлдөр үйлчилж байгаа хуулиар энэ хүүхдийн эрхэд халдсан гэмт хэргийн гэмт хэргүүдийг тусгайлан бүлэг болгож оруулж ирсэн.

Энэ дээр одоо тодорхой төрлийн гэмт хэрэг болгон дээр эрүүгийн хариуцлага хүлээлгэх энэ эрх зүйн орчин бүрэн одоо механизм ажиллаж байгаа.

Дээр нь тэр хүүхдээ тэжээн тэтгэх үүргээс зайлсхийсэн. Одоо энэ эцэг эхчүүдэд хүлээлгэх хариуцлага Гэр бүлийн тухай хууль мөн Иргэний хэрэг шүүхэд хянан шийдвэрлэх тухай хуульд зааснаар эцэг эх байх эрхийг нь хасах, хязгаарлах, улмаар гарч байгаа эцсийн үр дагавар нь хожим нь үр хүүхдээ том нас биед хүрсэн хойно нь эцэг эх нь үр хүүхдээрээ тэжээн тэтгүүлэх энэ эрхээ алдаж байгаа.

**М.Оюунчимэг:** Энэ одоо дараагийнх дээр нь тодруулчихъя.

Танхим цахим хоёрыг ээлжлээд. Ингээд асуулт асуугаад явчихъя. Чинбүрэн гишүүн Батлут, Сарангэрэл гишүүн, Жаргалмаа гишүүн, Баярсайхан, Ундрам гэсэн гишүүд асуулт асуухаар цахимаар нэрээ өгсөн байна.

Чинбүрэн гишүүн эхлээд өгсөн нэрээ Чинбүрэн гишүүн сонсож байна уу? Бэлэн байна уу?

**Ж.Чинбүрэн:** Баярлалаа. Бид их чухал сэдвийг хөндөж байна. Ялангуяа энэ ковидтой холбоотой гэр бүлийн хүчирхийллийн далд хэлбэр лүү шилжсэн энэ байдалтай бас одоо онцгой анхаарах шаардлагатай байгаа. Тэр дотроо энэ өнгөрсөн долоо хоног, энэ долоо хоногт хөгжлийн бэрхшээлтэй иргэдийн асуудлыг бас бид нэлээн их тулгуу авч ярилцаж байгаа ийм цаг хугацаа таарч байна. Тэгээд бас Нийгмийн байнгын хороо ийм чухал сэдвийг унаж байгаад баяртай байна.

Би энэ дээр бол одоо Хууль зүйн сайдыг байгаа дээр нь бас нэг ийм чухал зүйлийг бас хэлье гэж бодож байна. Гэр бүлийн хүчирхийллийн бас нэг томоохон нэг хүчирхийлэлд өртөж байгаа хэсэг нь бол хөгжлийн бэрхшээлтэй эмэгтэйчүүд байгаа юм. Сонсголын бэрхшээлтэй, хараагүй дуудлага өгч чадахгүй өөрийгөө хамгаалаач гэж хэлж чадахгүй. Нөгөө асран хамгаалж байгаа гэдэг нэрийдлээр тэр улсуудаасаа хэт их хамааралтай болчихсон тийм улсуудыг бид яаж хамгаалах вэ? Дор хаяж одоо утсаар дуудлага өгөхөд манай дуудлага авч байгаа 102, 103, 107 хэл ярианы бэрхшээлтэй хүний дуудлагыг яаж авах вэ? Энэ тал дээр одоо тусгайлсан хийх гэж байгаа юм уу, хийсэн ажил байна уу? Энэ талаар тайлбар хэлж өгөөч? Энэ одоо хөгжлийн бэрхшээлтэй улсууд маань гомдол гаргаад нөгөө асран хамгаалж байгаа улсуудыгаа хэлчихлээр. Ялангуяа эд нар чинь бол одоо хамгийн хүчирхийл өртөж байгаа хэсэг нь бол бэлгийн хүчирхийлэл байна шүү дээ. Энэ хүчирхийлэлд өртөгдөөд энийгээ хэлчихлээр, нөгөөдүүл нь буцаагаад нөгөөдүүлийг нь хорьчихдог. Тэгээд дараа нь нөгөөдөх нь гарч ирээд дахиад одоо хүчирхийлээд эхэлдэг зоддог ийм байдал руу орчихдог.

Тийм учраас энэ асуудал дээр одоо яг онцгойлсон ямар ажлууд хийх вэ? Энийг одоо яаж анхаарах вэ? За асуулт боллоо.

**М.Оюунчимэг:** Чинбүрэн гишүүний асуултад Нямбаатар сайд.

**Х.Нямбаатар:** Би Чинбүрэн гишүүний асуултад хариулъя. Ер нь бол бид нар энэ хандлагаа өөрчлөхөөс л энэ бүх асуудал эхлэх ёстой.

Тэгээд бид нар энэ ирэх оны хичээлийн жилд бүх ерөнхий боловсролын сургуулийн хүүхдүүдэд энэ гэмт хэрэг, эрх зүйн зөрчлөөс урьдчилан сэргийлэх, гэр бүлийн хүчирхийлэл үйлдэхгүй байх, энэ талаар албан одоо сургалтыг оруулахаар Боловсролын яамтай тохиролцоод одоо эхний хөтөлбөрүүд гарчихсан. Тэгээд сая 10 дугаар сарын 1-нээс зарим сургуулиудад туршилтаар энэ хичээлийг оруулаад эхэлсэн юм. Ер нь бол саяын Чинбүрэн гишүүний асууж байгаа энэ далд хэлбэрийн нуугдмал хүчирхийллийг хэрхэн илрүүлэх тал дээр цаашид яам, яам гэмт хэргээс урьдчилан сэргийлэх зөвлөлүүд ямар одоо арга тактик хэрэглэж ажиллах гэж байна гэдэг ийм зүйл ярьж байгаа юм. Зүгээр одоо саяын дурдсан энэ хамтарсан багуудыг энэ эрсдэл өндөртэй айл өрхүүдээр явуулдаг, сургалт хийдэг, тэд нартай уулздаг энэ хэлбэрийг л илүү гаргаж ирж байж.

Бид яахгүй бол хорооны 21 хүн амтай хороон дээр хоёрхон хэсгийн байцаагч л үйл ажиллагаагаа явуулж байгаа. Тэгэхээр цаашид хамтарсан багууд тухайн өөрийнхөө нутаг дэвсгэрийн хэмжээнд байгаа, гэр бүлийн хүчирхийлэлд өртөгдөж болзошгүй, эрсдэл өндөртэй, айл өрхүүдээр явдаг. Тэр айл өрхүүдээр ярилцлага хийдэг зан үйл, засах сургалтад тодорхой хүмүүсийг хамруулдаг. Ийм чиглэлээр тодорхой ажлуудыг үр дүнтэй ажлуудыг ирэх 2021 онд явуулахаар бид төлөвлөж байгаа гэдгээ хэлье.

**М.Оюунчимэг:** Дараа нь Батлут гишүүн асуулт асууя.

**Д.Батлут:** Сонсогдож байна уу?

**М.Оюунчимэг:** Сонсогдож байна.

**Д.Батлут:** Та бүхэндээ энэ оройн мэндийг хүргэе ээ.

Гэр бүлийн хүчирхийллийн тухай хуулийн хэрэгжилттэй холбоотой асуудлууд хэлэлцэж байгаад их баяртай байна. За баяртай тийм. Эндээс бас хэд хэдэн зүйлийг нэлээн тодруулж асуух хэрэгтэй байгаа юм. Гэр бүлийн хүчирхийлэлийн асуудлаас болоод өнгөрсөн жил 7 мянга гаран одоо зөрчлийн хэрэг нээгдсэн. Давтан 524 одоо хэрэг гарсан гэсэн мэдээллүүдийг авлаа.

Тэгэхээр энэ гэр бүлийн хүчирхийлэл яг юунаас болж үүсээд байгаа юм бэ гэдгийг тодорхойлж гаргаж ирж чадсан уу гэж. Уг үндсийг нь. Гэр бүлийн харилцаа байгаа юм уу, өөр юунаас болоод байгаа юм гэдгийг гаргаж ирэх хэрэгтэй.

Энийг одоо гаргаж ирсэн тийм тоон судалгаа, мэдээллүүд байна уу? Энэ чиглэлээр одоо холбогдох хэлтэс, агентлагууд одоо яаж ажиллаж байгаа юм бэ гэдгийг асууя.

Хоёрдугаарт нь гэр бүлийн хүчирхийлэлтэй холбоотой асуудал дээрээс асуудал дээр хамгийн гол хохирдог хамгийн хэцүү байдалд ордог зүйл бол хүүхэд. Тэр хүүхдүүдтэй хэрхэн ажиллах юм бэ, гэр бүлийн хүчирхийлэлд өртөж байгаа энэ гэр бүлээс гэр бүлээс хэчнээн хүүхэд нь гэр бүлийн хүчирхийлэлд өртөөд байгаа юм. Түүнээсээ болоод ямар ямар үр дүнгүүд, ямар ямар одоо хохирлууд бий болчхоод байгаа юм бэ гэдгээ тодорхойлж гаргаж ирэх хэрэгтэй.

Магадгүй бид нар ингээд хүүхдийн байцаагчийг нь аваад ажиллуулж байна л гэж байна. Цаашлаад олон чухал арга хэмжээнүүд хийх л байх л даа.

Хэрвээ тэр бид нар энэ уг үндсийг нь олж чадахгүй бол энэ асуудлуудыг бүрэн цэгцэлж чадахгүй. Тийм учраас хүүхдүүд хэд байгаа юм, ямар уг үндэстнээс яг юунаас болоод ийм асуудал бий болоод байгаа юм гэдгээ тодорхойлж гаргаж ирээд тэд нар руу чиглэсэн арга хэмжээнүүд хийх хэрэгтэй. Дор хаяж одоо сургууль дээр ерөнхий боловсролын сургуулиуд дээр сэтгэл зүйчид ажиллах хэрэгтэй шүү дээ. Гэр бүлийн хүчирхийллээс болоод хүүхдүүд сэтгэл санаагаар унадаг. Амиа хорлодог олон тохиолдлууд байна. Гэр бүлээсээ дайждаггүй энэ бүх зүйлүүдийн учиг үндсийг олохын тулд тэр одоо сэтгэл зүйчдийг ажиллуул.

**М.Оюунчимэг:** Батлут гишүүн нэг минутаа авах уу. Тодруулсны хариултын дараа авах уу.

Батлут гишүүнээс сонсож байна уу. Таны минут дууслаа. Тодруулж нэг минут авах уу, эсвэл хариултын дараа авах уу.

Нэг минутаа авчих уу? Батлут гишүүнд нэг минут өгөөрэй.

**Д.Батлут:** нэг минутаа авчихъя.

**М.Оюунчимэг:** Батлут гишүүнд 1 минут өгөөрэй.

**Д.Батлут:** Тэгэхээр ингэж судалгаатайгаар хүн дүүгээ чиглэж, ажлаа зохион байгуулах хэрэгтэй байна. Ийм ажлууд ер нь хийж байгаа юм уу, үгүй юу? Сэтгэл зүй, хүний сэтгэл зүйг судалж түүнтэй ажилласнаараа илүү үр дүн гарахаас биш янз бүрийн аян зохион байгуулснаараа тодорхой үр дүн гаргахад ер нь гарна л даа. Тэгэхдээ тодорхой хэмжээгээр бага байх болов уу гэж би харж байна. Үр дүнгүүд нь цаашлаад хүмүүсийн сэтгэл зүйтэй ажилласныхаа дараа соён гэгээрлийн ажлыг нийт масс дээрээ зохион байгуулах нь илүү үр дүн гарах байх гэж харж байгаа.

Тэгэхээр энэ чиглэлээр холбогдох хэлтэс, агентлагууд нь одоо ямар яам, Тамгын газар нь ямар ажил зохион байгуулж байгаа гэдгийг та бүхэн бас хариулж өгнө үү гэж одоо хүсэж байна.

Баярлалаа.

**М.Оюунчимэг:** За тэгье. Нямбаатар сайд тодорхой хариулаарай. Энэ дээр хараа сая Батлут гишүүний хэлсэн дээр Хүчирхийллийн эсрэг үндэсний төв гээд төрийн бус байгууллагын судалгаагаар хүчирхийллийн эсрэг сургууль, цэцэрлэгийн үйл ажиллагааг карантилснаар, гэр бүлийн хүчирхийлэл 87 хувиар нэмэгдээд байна гэж бас статистик мэдээллүүдийг одоо хэвлэл, олон нийтийн мэдээллийн хэрэгслүүд ингээд хэлээд байна л даа. Тэгэхээр та яг үнэхээр тэгж байна уу? Бодит байдал. Тэгээд саяын Батлут гишүүний хэлдгээр энэ авах арга хэмжээний талаар би яг тодорхой хэлэхгүй юу? Нямбаатар сайд.

**Х.Нямбаатар:**  Гудамжинд гарчихсан байгаа шүү дээ.

За 2019, 2020 онд энэ кермалоги судалгаануудыг явуулсан. Энэ хүчирхийллийн гэмт хэрэгийн шалтгаан нөхцөлийг тогтоох ийм судалгаануудыг жил болгон явуулж байгаа юм. Энэ судалгааны үр дүнд ямар зүйлсүүд энэ сургалтуудыг бас давхар явуулсан. Түрүүн Батлут гишүүн миний юун дээр слайдууд дээрээс харсан байх. Жишээлэхэд 2020 онд таван ийм судалгааг хийлгэсэн байгаа. Томоохон суурь судалгаанууд 2018, 2019, 2020 онд үйлдэгдсэн гэмт хэрэг, зөрчлийн шалтгаан, нөхцөлийн керомнологийн судалгаа, хөгжлийн бэрхшээлтэй хүний эсрэг үйлдэгдэж буй гэр бүлийн хүчирхийллийн талаарх чанарын судалгаа, зан үйл, хандлагад нөлөөлөх мэдээлэл харилцааны үйл ажиллагааны үр дүнг үнэлэх судалгаа гэх мэт ийм судалгаануудыг гаргасан явуулсан.

Үүн дээр тулгуурлаж сургалтуудыг зохион байгуулсан. Тэгээд хохирогчдын нийгмийн байдлыг гаргаж ирсэн байгаа. Би түрүүн хэлсэн. Нийт хохирогчдын дийлэнх нь буюу 1718 хүн нь ажилгүй хүмүүс. Гэр бүлийн одоо энэ хүчирхийллийн гол хохирогчид болоод байна гээд. Мөн яг гэр бүл зохиогоод амьдрал ахуйгаа эхлүүлж байгаа энэ 25-40 хүртэлх насны эмэгтэйчүүд энэ гэр бүлийн хүчирхийллийн хамгийн том одоо хохирогчид болж байна гэдэг ийм суурь судалгаанууд хийсэн байгаа юм. Тэгээд бид нар яах вэ? Саяын Батлут гишүүний хэлж байгаа юутай холбогдуулж надад нэг минут нэмээд өгчихийг бодоорой.

Бид нар ирэх энэ 12 дугаар сард Зөрчлийн тухай хуулийн шинэчилсэн найруулгыг Засгийн газраас өргөн барихаар ингээд төлөвлөөд ажиллаж байна. Яамдуудаас саналаа авч байгаа. Энэ дээр ингээд бид нар жилд 7, 8 мянган хүүгээр нь хүн баривчлаад байдаг. Ингээд баривчлагдаад гэр бүлийн хүчирхийлэл засарч сайжирдаг бол энэ одоо шийтгэлийн тоо жилээс жилд буурах ёстой л доо.

Тэгээд харамсалтай нь давтан үйлдэх тоо хэмжээ нь бараг 7, 8 хувьтай байгаад байгаа юм. Тэгэхээр бид энд зан үйл засах сургалтыг илүү явуулъя. Тэр гэр бүлд өртөг хүчирхийлэлд өртөгдөж болзошгүй газруудад сэтгэл судлаачдыг ажиллуулъя гээд сая 2021 оны улсын төсөвт саналаа өгсөн боловч харамсалтай нь энэ хүний тоо маань батлагдаагүй, төсөв дээр сууж чадаагүй. Тэгэхээр цаашид бид нар энэ гэр бүлийн хүчирхийлэлтэй тэмцэх ажлыг Их Хурлын гишүүд маань бүр цогц байдлаар нь хармаар байгаа юм. Бага насны хүүхдээс авхуулаад хүн хэрхэн зөв хүн болж төлөвших вэ гэдгийг ерөнхий боловсролын сургуульд нь сайн өгөгдлийг нь өгөх, хүчирхийлэлтэй тэмцдэг байгууллагуудын орон тоо, энэ хамгаалах байрны тоо, зан үйлийг засах сургалт зохион байгуулдаг хүмүүсийн тоо, сэтгэл зүйчдийн тоог одоо яг төсөв дээр суулгаж баталж өгмөөр байгаа юм.

Тэгж байж ажил хийнэ. Сая одоо Оюунчимэг гишүүн надаас асуугаад байна л даа. Энэ сая ковидын үед далд хүчирхийллүүд үйлдэгдээд байна. Монгол Улсын цагдаагийн байгууллага 10200 хүнтэй сая 9950 хүн нь бүгд эргүүлд гараад ажиллаж байгаа юм. Тэгэхээр бид.

**М.Оюунчимэг:** Нямбаатар сайд нэг минут нэмээд өгчих.

**Х.Нямбаатар:** Тийм сая энэ хөл хорионы үед бол ингээд манай цагдаагийн байгууллагын бараг 98, 99 хувь нь бүгд эргүүл, хамгаалалтын ажлыг зохион байгуулаад явж байгаа юм.

Тэгэхээр бид нар далд хэлбэрээр гүйцэтгэж байгааг утсаар дуудлага авна уу гэхээс өөр хүн хүчний асуудлууд хүндрэлтэй. Тэгээд энэ эргүүл хамгаалалтыг зохион байгуулахад хүн хүч хүрэхгүй байсан учраас Дотоод хэргийн сургуулийн 2250 сонсогчийг хүртэл нэмэгдлээр гаргаж ингээд зохион байгуулалтын ажлыг хийж байгаа. Ер нь бол зүгээр манай Нийгмийн бодлогын байнгын хорооны гишүүд бүгд сонсож байгаа байх. Монгол Улсын нийт төрийн үйлчилгээний бараг 70 орчим хувийг Хууль зүй, дотоод хэргийн яамны харьяа агентлагууд гүйцэтгэдэг. Гэтэл нийт албан хаагчид нь ердөө 24 мянган албан хаагчтай. Монгол Улсын төрийн албан хаагчид 200 мянга гэж үзэхэд одоо 25 мянга нь л үндсэндээ Хууль зүй, дотоод хэргийн яамны харьяа агентлагууд байдаг. Үзүүлж байгаа үйлчилгээ нь өөрөө бараг 70 орчим хувийг энэ яамны харьяа агентлагууд үзүүлдэг.

Тэгэхээр цаашид бид нар Шүүхийн шийдвэр гүйцэтгэх байгууллага.

**М.Оюунчимэг:** Нямбаатар сайд үгээ дуусгачих.

**Х.Нямбаатар:** Шүүхийн шийдвэр гүйцэтгэх байгууллагын дэргэд энэ сэтгэл зүйчдийн орон тоог нэмэгдүүлж ажиллуулах хэрэгтэй байгаа юм. Өөрөөр хэлбэл, баривчлах байранд баривчлагдсан хүмүүсийг сургалтыг одоо чанартай зохион байгуулах, ерөнхий боловсролын сургуулиудад энэ хүүхдийн байцаагч нар сэтгэл зүйчдийг ажиллуулах, мөн хөгжлийн бэрхшээлтэй болон энэ хохирогч болзошгүй байж болзошгүй энэ хүмүүст зориулсан ийм иж бүрэн сургалтуудыг бид нар цаг тухай бүрд нь явуулдаг ийм баг бүрэлдэхүүнтэй болмоор байна. Тэгээд Ариунзаяа сайд нэмээд хариулах байх.

**М.Оюунчимэг:** Ариунзаяа сайд дөрөвдүгээр микрофон.

**А.Ариунзаяа:** Батлут гишүүний асуултад хариулъя.

Монгол Улсад гэр бүлийн хүчирхийлэлтэй тэмцэх томоохон төслийг Швейцарын хөгжлийн агентлагийн одоо санхүүжилтээр Австралийн Засгийн газрын бас дэмжлэгээр НҮБ-ын хүн амын сантай хамтраад Монгол Улсын Засгийн газар 2016 оноос хойш хэрэгжүүлж байгаа. Энэ томоохон төслийн хүрээнд Үндэсний статистикийн хороо, дэлхийн эрүүл мэндийн байгууллагын аргачлалаар жендерт суурилсан хүчирхийллийн судалгааг Монгол улсад одоо бас явуулсан байгаа. Энэ судалгааны дүнгээр аваад үзэх юм бол жендерт суурилсан хүчирхийллийн хохирогчид гурван эмэгтэй тутмын нэг нь амьдралынхаа аль нэг үед дотнын хамтрагчийнхаа зүгээс үйлдэгдсэн, биеийн болон бэлгийн хүчирхийлэлд өртсөн гэсэн ийм судалгаа байгаа. 10 эмэгтэйчүүдийн 12 хувь нь бол одоо сүүлийн нэг жилийн хугацаанд хүчирхийлэлд өртсөн гэсэн судалгаа байна6 Аль нэг хэлбэрийн хүчирхийлэлд арван эмэгтэй тутмын зургаа нь амьдралынхаа аль нэг үед одоо жендерт суурилсан хүчирхийллийн хохирогч болсон гэсэн судалгааны дүн байна.

Эдгээр хохирогчдын дүнг аваад үзэх юм бол дөнгөж нэг хувь нь нэг хүрэхгүй хувь нь шүү дээ. Цагдаад одоо бас энэ бүртгэгдсэн байдаг юм. Гэмт хэргээр бүртгэгдсэн байдаг. Тэгэхээр ер нь бол манай Монгол Улсад хаалттай хаалганы цаана нуугдмал хүчирхийлэл их өндөр байдаг юм. Тухайн судалгаагаар аваад үзэхэд зүгээр эмэгтэйчүүд хүчирхийлэлд яагаад өртсөн бэ гэдэг шалтгаанаа та юу гэж бодож байна вэ гэхээр 62 хувь нь бол согтуу байсан, 36 хувь нь хардсан үедээ, 15 хувь нь бусдын нөлөөтэйгөөр нөхрийнхөө үгнээс зөрсөн учраас одоо би бас зодуулсан хүчирхийлэлд өртсөн гэж 13 хувь нь хариулсан байна.

Санхүүгийн асуудалтай учраас гээд 11 хувь нь хариулсан байна. Хамтрагчийн, ажилгүйдэл 6 хувь. Ямар нэгэн шалтгаангүйгээр би хүчирхийлэлд өртсөн гэж 5 хувь хэн хэн нь эрх мэдэлтэй болохоо харуулахыг хүссэн үедээ за эмэгтэйг үгээрээ байлгах шийтгэхийг хүссэн үедээ хэн нэгний гэр бүлд нь асуудал үүссэн үед.

**М.Оюунчимэг:**  Дууссан уу, тодруулах уу? Нэг минут Ариунзаяа сайдад өгье гэсэн ийм шалтгаануудыг хэлсэн байгаа юм.

Тэгэхээр мөн энэ судалгаанаас авч үзэхэд хүчирхийлэл үйлдэж байгаа болон хүчирхийлэлд өртөж байгаа хүний нийгмийн гарал үүсэл, боловсрол бол ердөөсөө ямар ч нөлөөгүй буюу өндөр боловсролтой хүн ч гэсэн хүчирхийлэлд өртөж байна. Баян хүн ч гэсэн одоо хүчирхийлэлд өртөж байна гэсэн ийм судалгааны дүн гарсан байгаа. Тэгэхлээр энэ бол ердөөсөө хүчирхийлэл зөвхөн нийгмийн эмзэг бүлэг үйлдэгддэг гэсэн асуудал огт биш. Ийм учраас ердөөсөө угаар нь бид нар бол энэ хэвшмэл ойлголтуудыг эвдэх. Өмнө нь энэ хүчирхийлэл байдаггүй байсан биш, өмнө нь байдаг байсан. Харин нийгмийн энэ хүчирхийлэлд хандаж байгаа хандлага өөрчлөгдөж байгаа учраас үл тэвчих буюу энэ хүчирхийлэлтэй тэмцэх ийм нийгмийн давалгаа хүчтэй явж байгаа юм. Ийм учраас бид бүгдээрээ одоо хүүхдүүдийг хүмүүжлээс нь авхуулаад, гэр бүлийн зан үйл, хоорондоо нэгэнтэйгээ ойлголцох, хүчирхийлэл үйлдэхгүй байх аливаа зөрчлийг хүчээр биш харин ой.

**М.Оюунчимэг:** Чинбүрэн гишүүн түрүүн нөгөө сайдаас хариулт тодотгох шаардлагатай байна гээд нэг минутаа авъя гэсэн байна. Чинбүрэн гишүүний нэг минутыг өгье. Тэгээд Бейсен гишүүн байгаа шүү.

Баярлалаа.

**Ж.Чинбүрэн:** Би нөгөө юу асуусан, одоо хөгжлийн бэрхшээлтэй иргэд дуудлага өгөх 102, 103, 107-г яаж хөгжлийн бэрхшээлтэй хүмүүст хялбар болгох уу гэдэг дээр хариулт авсангүй. Энэнд хариулт өгөхгүй юу?

**М.Оюунчимэг:** 2 номер тодорхой хариулаарай. Юу хийдгээ хэлээд.

**Л.Нямгэрэл:** Гэмт хэргээс урьдчилан сэргийлэх ажлыг зохицуулах зөвлөлийн ажлын албаны дарга Нямгэрэл байна. Чинбүрэн гишүүний асуултад хариулъя. Хууль зүй, дотоод хэргийн яам, Азийн хөгжлийн банктай хамтарч 2019 оноос жендерт суурилсан хүчирхийлэлтэй тэмцэх төслийг бас хэрэгжүүлж байна. Энэ төслийн хүрээнд энэ хөгжлийн бэрхшээлтэй хүний эсрэг үйлдэгдэж буй гэр бүлийн хүчирхийллийн талаарх чанарын судалгаа хийж байгаа.

Хараахан бас эцсийн тайлан гараагүй. Гэхдээ үүнтэй холбоотойгоор цагдаагийн байгууллагын дэргэд ажилладаг 107, гэр бүлийн хүчирхийллийн дуудлага мэдээлэл авдаг. Мөн одоо сэтгэл зүйн зөвлөгөө өгдөг 107 утсыг улс орны хэмжээнд хот лайн болгож, энэ дотроо хөгжлийн бэрхшээлтэй хүмүүст одоо хүртээмжтэй болгохоор ажиллаж байгаа. Энэ дээр текст мессеж авах мөн одоо дохионы хэлийг тодорхой хэмжээнд одоо буцааж мэдээлэл өгөх шаардлагатай тохиолдолд бүхий л одоо хөгжлийн бэрхшээлийн хэлбэр хэлбэрүүдэд зохицуулсан ийм одоо хүртээмжтэй байдлыг.

**М.Оюунчимэг:**  Нямгэрэл дарга жоохон тодорхой товчхон ярьж ахвал зүгээр байна, дараа нь тодотгохдоо нэмчихээрэй Сарангэрэл сайд байна уу?

Сонсож байна яриарай жаахан чанга.

**Д.Сарангэрэл:** Баярлалаа. Өнөөдөр манай Нийгмийн бодлогын байнгын хороо маш чухал асуудлыг хөндөж байна. Гэхдээ өнөөдөр бид бол одоо хангалттай ярьж байгаа. Одоо үйлдэл хийхгүй бол үнэхээр оройтож байна. Энэ хэвшмэл ойлголт үүнийгээ солих шаардлагатай гэж байна. Тэгвэл одоо хэвшил минь хандлагаа солих шаардлагатай болсон байх.

Өнөөдөр бол 24 цагийг айж ичэж өнгөрөөдөг, амьдрал нь там амьдын зовлон болсон хүмүүс байна. Энэ бол эмэгтэйчүүд, хүүхдүүд, хүчин мөхөс гэр бүлийн гишүүд. Манай Байнгын хороо, манай яам, Улсын Их Хурал манай эмэгтэйчүүдийн бүлэг бүх түвшинд хүчирхийллийг ярьж байгаа юм. Үгүй магадгүй ээ, тэр гэмт хэрэг нь цөөрч байж магадгүй. Тэгэхдээ зөрчил нь огт буурахгүй байгаа шүү дээ. Гэмт хэргийг бас буурсан гэж үзэхэд их хүндрэлтэй. Бид нар есөн настай охины тохиолдлыг мэдэж байгаа. Сүүлд тэр 16 настай охин ах болон ахынхаа хоёр найзаас айгаад байгаагаа олон удаа илэрхийлсэн байдаг шүү дээ. Тэгээд хөөрхийг одоо амь насыг нь бүрэлгэсэн. Тэгээд ер нь бол энэ эмэгтэйчүүдийн энэ амьдрал ер нь там болж байна шүү.

Эмэгтэй хүнийг зодох энгийн үзэгдэл эмэгтэй хүнийг зодох нь битгий хэл би түлхэж ч болохгүй гэж бодож байгаа юм. Бид маш олон удаа ярьсан. Одоо сая Нямбаатар сайд маань хуулийн төсөл өргөн барих гэж байгаа гэж байна. Энэ хуулийн төсөлд ямар ямар заалт байгаа юм бэ? Бид нар одоо яах вэ? Ингээд бүгдээрэнг нь баривчлаад, ингээд ямар нэгэн үр дүн багатай байна гэж байна. Тэгэхээр үндсээр нь, тухайлбал хүмүүжлийн суурь хүмүүжил өгнө, соён гэгээрүүлэх ажил хийнэ. Үгүй ээ, тэгээд энийгээ хэдэн жилийн дараа үр үр дүнд хүрнэ гэж үзэж байгаа юм. Тэгэхээр одоо зовж байгаа хүмүүсийн асуудлыг бас харах хэрэгтэй байгаа юм. Тэгэхээр зэрэг бидний төлөвлөгөө бол ойрын, дунд, урт хугацааны гэдэг гурван чиглэлээр хуваагаад одоо хэцүү байгаа байдлыг шуурхай шийдвэрлэх шаардлагатай.

Энийг бол бид нар.

**М.Оюунчимэг:** Нэг минутаа нэмээд өгчихье Сарангэрэл гишүүн нэг минут нэмж өгье.

**Д.Сарангэрэл:** Ярих уу, Оюунаа даргаа.

**М.Оюунчимэг:** Ярь ярь сонсож байна.

Оюунчимэг Байнгын хорооны дарга бид хоёр энэ тухай ярьсан. Бид нар маш олон удаа хангалттай хэлэлцүүлэг хийлээ. Ярилаа, хүчирхийллийн тохиолдол гарахаар зэрэг одоо бас цочдог. Бас нэг юм хэлчихдэг. Тэгэхдээ энэ маягаар бол цааш цаашаа явах ямар ч боломжгүй болсон.

Тийм болохоор Нямбаатар сайд аа, хэдүүлээ энэ ойрын, дунд, урт хугацааны гэдэг ийм төлөвлөгөө гаргаад, үүнтэй холбоотойгоор энэ хуульдаа өөрчлөлт оруулаад ингээд ажиллая. Яг тэр гэр бүлийн хүчирхийлэлтэй холбоотой санкцууд ямар болсон юм бэ гэдгийг та нар бидэнд хэлээд өгөөч.

Тэгээд би тодруулъя аа.

**М.Оюунчимэг:** За Сарангэрэл гишүүн ч тодорхой асуулт хэллээ. Маш чухал саналыг Нямбаатар сайд хариулъя.

**Х.Нямбаатар:** Зөрчлийн тухай хуулийн шинэчилсэн найруулга дээр ийм зарчмын зүйлүүд орж ирж байгаа юм. Энэ баривчлах шийтгэлтэй зарим төрлийн энэ гэр бүлийн хүчирхийллийн эсрэг хууль тогтоомж зөрчих зөрчил дээр сургалт гэдэг албадан сургалт гэдэг энэ төрлүүдийг захиргааны албадлагын төрлүүдийг нэмэлтээр оруулж ирж байгаа Эрүүгийн хуульд бэлгийн эрх, эрх чөлөөний эсрэг гэмт хэргийн төрлүүд дээр хорих ялын хэмжээ хязгааруудыг нэмэгдүүлж байгаа ийм зүйлүүд байгаа. 14 нас, 14-16 насны хүнтэй бэлгийн харьцаанд орсон тохиолдолд хорих ялтай болгож ялын төрлийг чангатгаж байгаа. Хүчингийн гэмт хэрэг дээр бас тодорхой төрлийн ял шийтгэлийн бодлогыг чангатгаж байгаа юм. Өөрөөр хэлэх юм бол ирэх долоо хоногт Засгийн газрын хуралдаанаар Зөрчлийн тухай хуулийн шинэчилсэн найруулга, Эрүүгийн хууль, Эрүүгийн хэрэг хянан шийдвэрлэх тухай хуулийн нэмэлт, өөрчлөлтүүд хэлэлцэгдээд дэмжигдвэл Их Хуралд өргөн барина.

Өргөн барьсан төслийн хоёр агуулга нь эрүүгийн хууль дээр бэлгийн эрх, эрх чөлөөний эсрэг гэмт хэргийн төрөл дээр хэргүүд дээр ялын бодлогыг чангатгаж байгаа. Зөрчлийн тухай хууль дээр зөрчлийн тодорхой төрөлд албадан сургалт явуулах ийм захиргааны албадлагын төрлийг нэмэгдлээр оруулж байгаа юм.

**М.Оюунчимэг:** Сарангэрэл сайд 1 минут тодруулъя

Нямбаатар сайдад та сая нөгөө хүчирхийлэл, бэлгийн хүчирхийллийг яриад байна л даа. Гэтэл одоо түрүүн Ариунзаяа сайд үг нь ч байна.

Өчигдөр тэр Хүний эрхийн Үндэсний Комисс бид нар нөгөө ажлын байран дахь болоод гэр орчин дахь сэтгэл санааны болоод тэр хүсээгүй байхад дарамт маш их болоод байна гээд хүчиндэхээс гадна бараг л хүчиндэхгүй л бол юм уу, эсвэл одоо чи надад миний хүслийг биелүүлэхгүй бол чамайг яах нь миний эрх мэдлийн асуудал гээд тухайн ажил эрхэлж байгаа дарга болоод орчин нөхцөл гээд тэр сэтгэл санааны дарамт тухайн албан хаагч, ажилтан тухайн орчинд эмэгтэйчүүдэд дэндүү их болоод байна гэдэг судалгаагаар маш их гараад байна.

Энийг яаж зохицуулах юм гээд байна шүү дээ. Одоо бол зөвхөн тэр хүчиндсэн гэдэг дээр цуг орчхоод ингээд яваад байгаа гээд ярьж байгаа байхгүй юу. Өчигдөр бас Нийгмийн бодлогын байнгын хорооны хурал болсон.

Тэгээд Сарангэрэл сайд тодруулсны дараа та хариулчих уу? Сарангэрэл сайд тодруулаарай Сарангэрэл гишүүн ээ.

**Д.Сарангэрэл:** Одоо энэ нэгэн хүчирхийлэлтэй холбоотой асуудал ярихаар манай одоо энэ яамдууд нэг тийм олон улсын төслийн нэр хэлэх юм. Энэ төслүүд чинь зөндөө хэрэгжээд тэгээд одоо хөөрхий мөнгө нь яваад байдаг үр дүн тодорхой байхгүй байна шүү дээ. Зүгээр эх хүн, эмэгтэй хүн цаазын ял ярих нь энэрэнгүй оновчгүй харагдаж магадгүй.

Тэгэхдээ бага насны балчир охиныг хүчиндсэн энэ тохиолдолд бол ер нь бид нар бол хуулийн одоо хатуу заалт руу орох шаардлагатай юм байна. Ер нь бол манайх энэ цаазын ялаас татгалзах цаг нь болоогүй байсан юм биш шүү. Нямбаатар сайд. Үүнийг одоо тодорхой тохиолдлуудад сэргээх ер нь ийм боломж байна уу? Ингэж одоо цочроо өгч, ингэж бид нар хүүхдүүдээ эмэгтэйчүүдээ хөгжим үгс хүмүүсээ хамгаалахгүй бол ер нь болохгүй юм байна гэсэн, одоо ийм одоо нөхцөл байдал бол үнэхээр цаг үе шаардаж байна шүү дээ.

Энэ дээр та ямар байр суурьтай байгаа вэ?

**М.Оюунчимэг:** Нямбаатар сайд.

**Х.Нямбаатар:**  Би Сарангэрэл сайдын асуултад хариулъя. Яах вэ, тийм өглөө Засгийн газрын хуралдаан дээр би бас Сарангэрэл сайдад хэлж байсан. Ер нь цаазын ялыг сэргээе гэдэг асуудал 2017 оноос хойш нэлээд их хөндөгдөж тавигдсан. Миний энэ нөгөө юуг нэг нэг минутаар нэмэхгүй бол энэ хариулт маань хугацаандаа амжихгүй байх. 2013 онд Монгол Улс иргэний болон улс төрийн эрхийн тухай фактын хоёрдугаар нэмэлт протоколд нэгдэж орсон. Уг нэмэлт протоколд нэгдэж орсноороо Монгол Улс олон улсын байгууллагуудын өмнө, тэр дундаа Нэгдсэн үндэсний байгууллагын нь ямар үүрэг хүлээсэн бэ гэхээр дараачийн шинээр батлагдан гарах эрүүгийн хуулиасаа цаазаар явах, ялыг халах ийм үүрэг хүлээсэн. Энэ үүргээ биелүүлж 2017 оноос үйлчилж эхэлсэн эрүүгийн хууль цаазаар авах ялыг үндсэндээ халсан.

Цаазаар авах ялыг эргээд сэргээх олон улсын эрх зүйн боломж нь ямар байна вэ гээд би 2018 онд Нью Йоркт бас ажлаар явах үедээ Нэгдсэн үндэсний байгууллага дахь суурин төлөөлөгчийн газраар орж энэ асуудлаар тодруулга хийсэн.

Манай өөрийн суурин төлөөлөгчийн газраар. Ингээд хуулийн 6 дугаар хорооныхон ийм тайлбар өгсөн. Энэ юу гэвэл Монгол Улстай нийлж нийтдээ 54 улс энэ протоколд нэгдэж орсон юм байна. Хэрвээ бид энэ протоколоос гаръя, цаазаар авах ял бол үндэснийхээ хууль тогтоомжоор сэргээе гэвэл үлдсэн 53 улсаасаа, нэг бүрчилсэн зөвшөөрлийг авсан тохиолдолд Монгол Улс энэ нэмэлт протоколоос гарч улмаар үндэснийхээ хууль тогтоомжоор цаазаар авах ялыг нь сэргээх боломжууд бүрдэхээр ингээд хуульчлагдсан байгаа гэдгийг би хэлсэн.

За сая Оюунчимэг гишүүний асуусан асуулт дээр би нэмж хариулахад 2015 оны арван 2 сард батлагдсан Эрүүгийн хуулиар ажлын байран дахь бэлгийн дарамт гэдэг энэ зохицуулалт байсан. Тухайн үед ажлын хэсэг дээр ажилласан шүүхийн болон прокурорын байгууллага.

**М.Оюунчимэг:** Нэг минутыг нь нэмээрэй.

Шүүх болон прокурорын байгууллага энэ практик, ажилтнууд юу гэж хэлдэг вэ гэхээр энэ ажлын байранд бэлгийн дарамт үзүүлсэн завдалтыг нотолж тогтооход байцаан шийтгэх ажиллагааны явцад тогтоох боломжийн хувьд их хомс байна. Бэлгийн харьцаанд орчихсон тохиолдолд энийг хүчингээрээ зүйлчилж явъя гээд нэг мөр ойлгож явж байгаа. Завдал хийлсэн тохиолдолд тэрийг Зөрчлийн тухай хуулиараа хариуцлага хүлээлгэдэг ийм зохицуулалттай явж байгаа.

Дээр нь энэ ажлын байран дахь бэлгийн дарамтыг аж ахуйн нэгж байгууллагууд өөрийнхөө Хөдөлмөрийн хууль тогтоомждоо бүр нарийн тодорхой тусгаж, ажил үүргийн хуваарь заагийг гаргаж байж энэ далд хэлбэрээр үйлдэгддэг энэ хүчирхийллийн төрөл хэлбэрүүд маань ил болно гээд. Одоо Их Хурал дээр байгаа хөдөлмөрийн тухай хуульд энэ үүргийг ажил олгогч бүрд одоо үүрэгжүүлэхээр, ингээд хуулийн төсөл дээр тусчихсан явж байгаа гэдгийг хэлье.

**М.Оюунчимэг:**  Яг энэ асуудлаар өчигдөр Нямбаатар сайдад бүх хууль зүйн хүний эрх, олон улсын байгууллагууд, олон улсын хөдөлмөрийн байгууллага, тэгээд Нийгмийн бодлогын байнгын хороо, хуульчид бүгд орсон. Хөдөлмөрийн хууль дээр бол зүгээр л зохицуулалтын яг ийм орсон хэрнээ бүхэл бүтэн заалт орчихсон байгаа.

Гэхдээ хариуцлага тооцох механизм нь өөрөө Эрүүгийн хууль, Зөрчлийн хууль, нөгөө процессын хуулиуд руугаа орж тусаж байж л энэ хэрэгжих юм байна лээ. Сүүлийн үед одоо тэр Говь-Алтайн жишээний харахад одоо завдаад байна гэж хэлээд байхад энэ одоо тоохгүй байсаар байгаад эцэст нь хүний амь нас үрэгдэх тохиолдол болсон. Ийм юм гаргахгүйн тулд л одоо энийг тэр хуулиудад өөрчлөлт орж байж шийдэгдэх юм байна гэдгийг НҮБ-ын хөгжлийн хөтөлбөрийн жендерийн асуудал хариуцаж байгаа хүмүүс, олон улсын хөдөлмөрийн байгууллагын судалгаанууд хүртэл ингэж гаргасан байсан. Тэгэхээр та бүхэнтэйгээ ярьж байгаад энийг шийдэх хэрэгтэй болж байгаа шүү гэдгийг бас хэлье гэж бодож байна.

**М.Оюунчимэг:** Бейсен гишүүн.

**Б.Бейсен:** Энэ Гэр бүлийн хүчирхийллийн тухай хуулийн одоо 2019 оны хэрэгжилтийн тайланг сонсож мэдлээ. Энэ Гэр бүлийн хүчирхийлэлтэй тэмцэх хуулийн зөрчил бол бараг 19 хувьтай юм байна шүү дээ.

Энэ би одоо эмч хүний хувьд бол энэ гэр бүлийн хүчирхийлэлд өртөж байгаа ихэнхдээ эмэгтэйчүүд, хүүхдүүд байгаа. Гол нь одоо энийг мэддэг улсууд нь цагдаа, эмнэлгийн одоо эмч мэргэилтэн гэдэг ихэнхдээ очдог хоёр газар нь тэр шүү дээ. Тэрэнтэй холбоотой бас хэд хэдэн юм асууя гэж бодож байна. Бас хүүхдүүдтэй холбоотой. Сүүлийн үед ер нь одоо энэ тэнэмэл хүүхдүүд, траншейний хүүхдүүд гээд алга болчихлоо. Энэ нь юу гэхээр одоо энэ хүүхдэд хүүхэд асрах төв дээр байна уу, аль эсвэл одоо эцэг эх нь тийм хүүхдээ сайн хардаг болчхов энэ хүүхдүүд одоо ямар байдалтай хаана байна? Нөгөө талаар одоо үнэхээр одоо боловсролын салбарын одоо сургалт сайжирч буй энэ талын юм бас асууя гэж бодож байна.

Дараагийн нэг асуудал сая нийгэм хамгааллын сайдын ярьж байгаагаар бас гадаадын хөрөнгө оруулалттай төсөл хөтөлбөр хэрэгжсэн юм байна. Энэ дээр зүгээр төсөвт байгууллагууд энэ төсөл дээр ажиллаж байна уу, аль эсвэл тусгай баг ажиллаж байна уу? Жишээлбэл сум, хорооны Засаг дарга, өрхийн эмч, цагдаагийн албан хаагч, сум хорооны нийгмийн ажилтан, сургуулийн нийгмийн ажилтан, халамжийн нийгмийн ажилтан, Хүүхэд, гэр бүл, хөгжлийн нийгмийн ажилтан, төрийн бус байгууллагын төлөөлөл гээд байна л даа. Эд нар чинь бүгд одоо чиг үүргийн дагуу ажиллах ёстой улсууд л даа.

Хэрвээ энэ бас төсөл хөтөлбөрөө нэхээд ажиллахгүй байна уу? Энэ улсууд хэрвээ энэ хуваарилагдаж байгаа одоо Засгийн газраас төсөв хөрөнгө, жилд хэчнээн юм тавигдаж байна. Гадаадын одоо төсөл хөтөлбөрөөр хэчнээн хэмжээний төсөв ирж байна?

**М.Оюунчимэг:** За Бейсен гишүүнд нэг минут нэмж өгье.

**Б.Бейсен:** Нямбаатар сайдын асуудалтай холбоотой нэг юм байна. Тэр сэтгэл зүйч психологийн одоо сургалт бол дунд сургуульд хүүхдүүд дээр одоо хичээл орох асуудал л хамгийн чухал байгаа. Гадаад орнуудын боловсролын салбарт энэ талын одоо сургалт явагддаг. Энэ дээр бас анхаарах шаардлагатай байх. Ирэх жилийн төсөв юун дээр бас энийг оруулахгүй бол болохгүй байх гэсэн тийм санал бас хэлмээр байна.

Энэ талын сургалт явагдах уу цаашдаа. Ийм юм асууя аа?

**М.Оюунчимэг:** Хэн хариулах вэ? Нямбаатар сайд.

**Х.Нямбаатар:** Би Бейсен гишүүний эхний тэр асуултад хариулъя. Тэгээд манай энэ албаны хүмүүс нэмж хариулах байх. Сая энэ 2020 оны арван 1 дүгээр сарын 11-ний өдрөөс эхлээд бүх нийтийн бэлэн байдлын зэрэгт шилжүүлсэнтэй холбоотойгоор Улаанбаатар хотын хэмжээнд одоо нөгөө орон гэргүй иргэд тэнэмэл гэж ярьдаг. Бид тэр иргэдийг 250 орчим иргэдийг Улаанбаатар хотын хүмүүнлэгийн үйл ажиллагаа явуулдаг асрах байруудад хуваарилж ингээд тэнд хүлээлгэж өгсөн байгаа. Өөрөөр хэлбэл яг одоо гадуур явж байгаа тийм иргэд ерөөсөө байхгүй байгаа. Би андуурч байна. 400 гаруй иргэдийг. Архинд донтсон архины хамааралтай болсон албадан эмчилгээнд явах шаардлагатай. Нийт улсын хэмжээнд 10 мянга гаруй иргэд байдаг. Үүний 4800 бараг 5000 орчим нь Улаанбаатар хотод харьяалалтай байдаг. Хүүхэд сургууль завсардсан мөн энэ тэнэмэл хэлбэрээр одоо ингээд тодорхой гэр орондоо тогтдоггүй. Энэ хүүхдүүдийн талаар Цагдаагийн ерөнхий газрын дэргэдэх энэ хүүхдийн алба тодорхой ажлуудыг зохион байгуулж ажиллаж байгаа. Ихэвчлэн биднээс зохион байгуулж байгаа ажлууд нь юу гэвэл эцэг эх байх эрхийг нь хасаж, хязгаарлах замаар хүүхдүүдийг асрамжийн газруудад өгөх, тодорхой сургууль харьяалалтай болгох, эс үгүй бол өөр асран хамгаалагч харгалзан дэмжигч, шүүхээр томилуулах замаар эмээ өвөө, ах дүүсийг нь асрамжид өгөх энэ ажлуудыг шат дараатай зохион байгуулж байгаа.

Сүүлийн жилүүдэд ер нь хүүхдийн эрх хамгаалал талын ажил нэлээн, одоо бас тодорхой хийгдсэний үр дүнд ийм хүүхдүүдийн тоо бол одоо нийслэлийн хэмжээнд харьцангуй бага болсон гэж хэлж болно.

**М.Оюунчимэг:** Нэмж хариулах юм байна уу? Сая харин энэ хатуу хөл хорионы үед үнэхээр тэн дээр бол сайн ажилласан байна лээ.

Хууль зүй, дотоод хэргийн яам, Хөдөлмөр, нийгмийн хамгааллын яам Ариунзаяа сайд товчхон. Дөрөвдүгээр микрофон

**А.Ариунзаяа:** Бейсен гишүүний асуултад хариулъя.

Монгол Улсад 31 төв хүүхдийн одоо асрамж хамгааллын ийм төвүүд байгаа. Одоогийн байдлаар нэг мянган хүүхэд хүмүүжиж байгаа. 420 иргэдийг бол яг саяын одоо энэ бэлэн байдлын зэрэгт шилжүүлсэнтэй холбоотойгоор зургаан төвийн төрийн бус байгууллагуудад шинжилгээг нь хийгээд бас одоо арчлаад яагаад байж байгаа халамжлаад байж байгаа. Түрүүний хэлсэн 676 хамтарсан баг бол нэмэлт цалин ердөөсөө авдаггүй. Өөрсдийнхөө цалингаараа л одоо ажлынхаа үндсэн ажлынхаа хажуугаар нь одоо бас хуулиар хүлээсэн үүргээ биелүүлээд явж байгаа.

Олон улсын төслийн хувьд бол эдгээр хүмүүст ямар нэгэн урамшуулал, цалин өгдөггүй ээ. Харин жишээлбэл өнгөрсөн цаг хугацаанд түр хамгаалах байруудыг барьж өгсөн байгаа. Ингээд цаашлаад бол энэ тухайн түр хамгаалах байруудын урсгал зардлыг тухайн аймаг орон нутгийн Засаг даргын одоо төсөвт нь суулгаад явах ёстой. Ийм хуультай байгаа, тэгээд энэ маань бол бас төдийлөн сайн хэрэгжиж өгөхгүй, цаашлаад одоо үүнийг илүү сайжруулах төгс болгох хэрэгтэй. Бид бол энэ хамтарсан багийг бас жаахан урамшуулах, илүү сайн сургах улс төрийн албан тушаалтнууд бас байгаад байдаг учраас үүнийг бас нэг тодорхой хэмжээнд мэргэшүүлэх үүднээс байнгын тогтвортой хүмүүсээр одоо байлгах зэрэг бодлогын асуудлуудыг дэвшүүлж байна. Мөн урамшууллын асуудал ч гэсэн энэ дотор орж ирэх ёстой гэж бид нар одоо үзэж байгаа юм.

Баярлалаа.

**М.Оюунчимэг:**  Бейсен гишүүн нэг минут.

**Б.Бейсен:**  Би бас нэг хэвлэл мэдээллээс уншсан л даа. Тэр тэнэмэл хүүхдүүдийн нэгээс асуусан байна л даа. Тэгээд энэ том хар жиптэй ах нараас айдаг гээд. Ингээд тэрний цаана одоо хүүхэд худалдаалах асуудал байна уу? Монголд ер нь. Хууль зүйн сайдаа тэр талыг асууя. Хүн худалдаалах, хүүхэд худалдаалах асуудал байна уу ер нь.

**М.Оюунчимэг:** Нямбаатар сайдаас асуу гээд нэр заасан учраас Нямбаатар сайд хариултыг нь. Нямгэрэл хоёрдугаар микрофон.

**Л.Нямгэрэл:** Бейсен гишүүний асуултад хариулъя. Гэмт хэргээс урьдчилан сэргийлэх ажлыг зохицуулах зөвлөлийн ажлын албаны дарга Нямгэрэл байна.

2017 онд Засгийн газрын тогтоолоор хүн худалдаалахтай тэмцэх үндэсний хөтөлбөр батлагдаад хэрэгжиж байна. Энэ хүн худалдаалахтай тэмцэх үндэсний хөтөлбөрт Монгол Улсын хэмжээнд хүн худалдаалах, бэлгийн мөлжлөгтэй холбоотой асуудлаар бас тодорхой судалгаа хийгдсэн. Таны асуултад маш одоо тодорхой хариулахад яг үүнд энэ одоо хүүхэд худалдаалах асуудал бол огт одоо нөгөө бүртгэгдээгүй байна.

Харин хүүхдийг одоо тэвчишгүй хөдөлмөр эрхлүүлэх хүүхдийг бас тэвчишгүй хөдөлмөр эрхлүүлэх. Үүнээс гаднаас энэ уралдаанч хүүхэдтэй холбоотой асуудлууд бол нэлээн яригддаг. Түүнээс биш одоо шууд одоо таны, хүмүүсийн дунд ийм яриа байдаг боловч одоогоор бол цагдаагийн байгууллагад бүртгэгдсэн болон одоо шүүхээр шийдвэрлэгдсэн энэнтэй холбоотой ямар ч одоо хэрэг байхгүй.

**М.Оюунчимэг:** Баярсайхан гишүүн.

**Б.Баярсайхан:** Та бүхэндээ энэ өдрийн мэнд хүргэе. Тэгээд Нийгмийн бодлогын байнгын хороо маш чухал асуудлаар одоо бас хуралдаж байна. Тэгээд хоёр яамны тайлантай бол танилцлаа. Тэгээд бид нар дандаа ийм анхан шатны бүртгэлийн маш сайн тоон мэдээллүүд бол авч байгаа тайлан гэдэг бол үр дүн, цаашид одоо энэ ажлыг үр дүнтэй хийх, энэ хүчирхийллийг бууруулж болох арга хэмжээний маш сайн зөвлөмжтэй бодлоготой байх ёстой. Би одоо аль дээрээс авхуулаад л би асуугаад байгаа юм. 2019 онд хүүхэд хамгааллын ажил зарцуулсан мөнгөн дүнтэй чинь харьцуулахад хүчирхийлэл хэр буурсан бэ гэдэг юм уу. Энэ хорио цээрийн үед одоо гэр бүлийн хүчирхийлэл ихсэж байна, дуудлага хийх боломжгүй байж байна, Нэгдсэн үндэсний байгууллагаас хүртэл энийг анхааруулаад байгаа гээд ер нь бол нэлээн их дуугарч байгаа.

Гэхдээ харамсалтай нь энэ яамдуудаас болоод энэ ажил хариуцаж байгаа хүмүүсээс хангалттай мэдээлэл авч чадахгүй байна.

Нэгдүгээрт түрүүн бас гишүүд нэлээн хэлчихлээ. Миний эхний асуулт бол энэ. Хүчирхийлэлд өртөж байгаа хохирогч болон хүчирхийлэл үйлдээд байгаа хүмүүсийн сэтгэл зүйн байдлын судалгааг гаргадаг уу? Эрсдэлт нөхцөлд байгаа хүүхэд болоод гэр бүлийн бүртгэл бол одоо энэ байгууллагууд дээр бол байгаа.

Энэ дээрээ энэ бүр бүртгээд байгаа, бүртгээд байгаа энэ хүмүүс дээрээ бид нар яаж үр дүнтэй ажилладаг юм бэ? Энэ бодлого тодорхойлж байгаа яамны хувьд одоо энэ судалгаа гэдэг зүйлийг хийж байгаа тийм хэлтэс, газар байна уу гэдгийг асууя. Би яагаад энийг асуугаад байна. Гэхлээр, энэ эрсдэлт нөхцөлд байгаа гэр бүл хүүхдүүдийг бүртгээд байгаа мөртөө сая тэр Сарангэрэл сайдын дурдаж байгаа. Есөн настай хүүхэд бол тэр эрсдэлт бүлэгт байсан хүүхэд байна лээ шүү дээ. Энийг байсаар байтал энэ хүүхэд дээр арга хэмжээ авахгүй байсаар байгаад амь нас нь алдсан ийм зүйл байгаа.

Тэгэхлээр энэ хүчирхийлэл хийгээд байгаа хүмүүс, хүчирхийлэлд өртөөд байгаа хүмүүс, дээр чинь урт хугацааны энэ судалгаа урт хугацааны эмчилгээ явж байж.

**М.Оюунчимэг:** Баярсайхан гишүүн нэг минутаа нэмж авах уу, эсвэл хариулт. Нэг минутыг нэмээд өгье.

**Б.Баярсайхан:** Тэгэхлээр энэ судалгаа яаж хийгдэж байна аа?

Хоёрдугаарт энэ гэмт хэргээс урьдчилан сэргийлэх зөвлөл, Хууль зүйн яам тийм ээ Хөдөлмөр, нийгмийн хамгааллын яам доор нь манай Гэр бүл, хүүхэд залуучуудын газар байгаа. Тэр Ариунзаяа сайдаа энэ төрийн бус байгууллагуудтай яаж хамтарч ажиллаж байгаа юм. Энэ төрийн бус байгууллагуудынхаа үр дүнг нь яаж үнэлж ажилладаг юм? Гэр бүл хүүхэд залуучуудын газрын дарга хэлэхдээ төрийн бус байгууллагуудтайгаа тоглоомын дүрмээ зохион байгуулаад энэ оны эцэст л нэг юм хийх юм ярьсан. Тэгээд Их Хурлын гишүүд бол маш их санаа зовж байгаа. Гэхдээ хариуцаж байгаа ажил, хариуцаж байгаа хүмүүс маань та нар шүү дээ. Тэгэхлээр энэ дээр нэг тодорхой хариулт өгөөч.

**М.Оюунчимэг:** Энэ бол би Ариунзаяа сайдын хариулах асуулт нь ер нь гол байна шүү дээ. Та нарт мэдээллийн архив байна уу? Энэ хүн эрсдэлтэй. Энэ хүнд одоо ийм хугацаатай гээд цагдаагийн байгууллага очиход өө энэ хүн чинь ийм юмтай, ингээд хамтраад хамтарсан багийнхны нөгөө архив үүсгэх тэр хүмүүсийн талаар мэдээлэл байдаггүй юм уу гээд судалгаа мэдээлэл байна уу, үгүй юу гээд. Ариунзаяа сайд дараа нь Хууль зүйн яам.

Баярсайхан гишүүн маш тодорхой асууж судалгаа мэдээлэл байна уу үгүй юу гэж за Ариунзаяа сайд, дараа нь Хууль зүйн яам.

**А.Ариунзаяа:** Эргээд л нөгөө Баярсайхан гишүүний асуултад хариулъя. Жендерт суурилсан хүчирхийлэлтэй тэмцэх томоохон одоо энэ Засгийн газрын хэрэгжүүлж байгаа төслийн хүрээнд судалгаа явуулахаас гадна Цагдаагийн ерөнхий газрын жендерт суурилсан хүчирхийллийн бүртгэлийн системийг бас боловсруулж гаргасан байгаа. Үүн дээрээ бол цахим систем нь бүрдээд мэдээлэл одоо хоорондоо мэдээллүүдээ солилцоод сар бүр судалгаа статистикаа одоо ингээд хуваалцаад явж байгаа.

Манай агентлагийн хувьд бол 108 гээд тусламжийн одоо дуудлага байдаг. түүнд бол одоо чат, сэтгэл зүйн үйлчилгээ зэрэг юмнуудыг явуулдаг байгаа. Түүний одоо дуудлагын бүртгэл эргээд хэрэг бол одоо бүртгэгдээд явж байдаг. Хамтарсан багуудын ч гэсэн одоо судалгаа тухайн эрсдэлт бүлгийн эрсдэлтэй өрхүүдийн судалгаа нь бол бас гаргаад бүртгэгдээд явж байдаг. Харин энэ бүхнийг нэгтгээд нэг одоо цахим платформ дээр буулгах, нэгдсэн одоо мэдээллийн сан гаргах зэрэг ажлууд бол цаашид өшөө хийгдэх ёстой байгаа юм. Тэгээд e.tuslamj гээд цахим хуудсыг бид одоо бэлэн болгочихсон байгаа. E.tuslamj цахим хуудсаар мэдээлэл авах, өөрөө мэдээллийн үйлчилгээ авахаас гадна яг одоо энэ цахим бүртгэл, статистик мэдээллийн тогтолцоо нь бүрдэх юм байгаа юм. Эрсдэлт нөхцөлд байгаа хүүхдийн судалгааг нас хүйс, газар зүйн байршил, нийгэм эдийн засгийн байдал зэрэг үзүүлэлтээр нь бас гаргаж дүүрэг, хорооны хэсгийн ахлагч, сум, багийн Засаг дарга, ажилтнуудын оролцоог хангах, мэргэжил арга зүй чадавхжуулах зорилгоор гэр бүл, хүүхэд хөгжил, баг, хорооны Засаг дарга, хэсгийн ахлагчийн үүрэг оролцоог одоо хангасан системүүдийг бас бий болгосон байгаа.

**М.Оюунчимэг:** Тодорхой хариулна шүү. За Нямгэрэл үү, Нямбаатар сайдаа энэ түрүүн Сарангэрэл гишүүний үгэнд ч орлоо. Баярсайхан гишүүний үгэнд ч ороод энэ тэр ингээд байна шүү дээ. Нөгөө эрсдэлтэй байна, би айгаад байна гэдэг юм уу. Одоо тэр мэдээлэлд тэр хүмүүс нь тэр хүүхдүүдийг өгчхөөд байхад арга хэмжээ тухайн үед нь авч чадаагүйгээс дараа нь нөгөө нэг айж байгаа хүнийхээ гарт амиа үрэгдсэн тохиолдол байгаад байна.

Тэгэхээр энэ дээр яагаад ийм юм тохиолдоод байгаа юм бэ? Арга хэмжээ энэ дээр яагаад авахгүй байгаад байгаа юм бэ гэж асуугаад байна шүү дээ. Энэ дээр нэг тодорхой хариулт өгөөч, яагаад юунаас болоод байна?

За хатуу хууль хорионы үед сая сайд хэлээд байна. Цагдаа нар маань ингээд бүгд гудамжинд 99 хувь нь гарчихсан за тэрийг тооцъё гэж бодъё. Гэтэл одоо ийм юм байхад арга хэмжээ авчих бололцоо яагаад байхгүй байгаад байна гээд асуугаад байна шүү дээ. Нямбаатар сайд.

**Х.Нямбаатар:** Энэ судалгаа тухайн хороон дээр хорооны хэсгийн байцаагч дээр ч байгаа. Дүүргүүдийн Хүүхэд гэр бүл хөгжлийн төв дээр ч гэсэн энэ судалгаанууд байгаа. Тухайн ажил хариуцаж байгаа хүмүүсийн хувьд энэ эрсдэл өндөртэй гэр бүлийн хүчирхийлэлд өртөгдөж болзошгүй хүмүүсийн судалгааг жил болгон шинэчилж гаргаж байгаа юм. Тэгээд бид нар нэг зүйлийг одоо манай Их Хурлын гишүүд ойлгох хэрэгтэй. Ямар нэгэн хүчирхийллийн үйлдэл гаргаагүй байхад нь нөгөө энэ хүчирхийлж болзошгүй гэсэн хүнд шууд одоо хууль зүйн хариуцлага тооцох тийм хууль бол байхгүй.

Хэрвээ хүчирхийллийн тухай дуудлага, мэдээлэл гарвал энэ 2017 оноос хойш бол нөхцөл байдал шал ондоо болсон гэдэгтэй гишүүд бас санал нэгдэх хэрэгтэй. Ерөөсөө цагдаагийн байгууллага гэр бүлийн хүчирхийллийн дуудлага ерөөсөө цаг алдахгүй тухай бүрд нь очиж авч байгаа хуулийг анх хэлэлцэж байхдаа бид нар яг зэрэгцэж ирсэн. Дуудлагаас Гэр бүлийн хүчирхийллийн дуудлагыг тэргүүн ээлжид нь авчээ гэдэг хүртэл ийм зүйлийг тухайн үед протоколд тэмдэглэж үлдээж байсан. Тэгээд одоо тэр Баянзүрх дүүргийн юуны тухайд бол өмнө нь хөршүүд нь энэ талын мэдээлэл, хөршүүд нь байсан боловчиг тухайн үедээ ерөөсөө цагдаагийн байгууллагад мэдэгдэж байгаагүй. Өмнө нь хүчирхийлэл үйлдэж байх үед нь тэр нийтийн байранд байсан хөршүүд нь дараа нь ийм юм болохыг мэдсэн бол бид нар тухайн үед нь цагдаагийн байгууллагад мэдээлдэг байж дээ гэдэг ийм харууслын үг л унагааж байгаа юм.

Тэгэхээр одоо бид нар хүн хүч, орон тоо гэж илүү дутуу юм ярихгүй ээ. Гэхдээ байгаа нөөц бололцоондоо тулгуурлаж бид нар хамтарсан багуудыг илүү хүчтэй ажиллуулдаг болгоё гэж хэлэх гэж байгаа юм. Гишүүд ер нь бол цаашдаа ялангуяа манай эмэгтэй гишүүдэд нэг зүйл уриалъя энэ хамтарсан багийг санхүүжилттэй болгох тал дээр та бүхэн маань анхаарч өгөөрэй. Одоо бол нэг ч төгрөггүй шүү. Өөрсдийнхөө карманаас мөнгөө хийгээд нөгөө хүүхдийг хамгаалах байр руу хүргэж өгөөд л явж байгаа юм. Дүүргүүдэд гэр бүлийн хөгжлийн төвүүд дээр байртай, машинтай дүүрэг гэж маш ховор байгаа. Бид нар Сонгинохайрхан дүүрэгт 2015 онд.

**М.Оюунчимэг:** Жаргалмаа гишүүн дараагийнх нь.

**Б.Жаргалмаа:** Та бүхнийхээ оройн амгаланг айлтгая. Яг ердөө 2 сарын өмнө Байнгын хороод бас хамтраад яамдуудтай хамтраад хүчирхийллийн эсрэг бид нар хэлэлцүүлгийг хийж байсан байна. Тэгээд энэ хэлэлцүүлэгтээ би Жанцанноров гуайн хэлсэн үгийг дахиад хэлье гэж бодож байна. Гэр бүлийн хүчирхийлэлтэй тэмцэх тухай хууль уу, гэр бүл дэх хүчирхийлэлтэй тэмцэх тухай хууль уу гэдэг дээр энэ редакцын зүгээс бас анхаараасай гэдэг зүйлийг бас хэлж байсан юм. Дахиад сануулъя. Ерөнхийдөө сая миний асууя гэсэн асуултуудыг. Сарангэрэл сайд болоод Баярсайхан гишүүн асууж байна.

**М.Оюунчимэг:** Жаргалмаа гишүүнээ жаахан чанга ярь даа.

**Б.Жаргалмаа:** Эрсдэлийн судалгаагаа бид нар ер нь хэр хийж байна вэ гэдэг дээр бид анхаарах ёстой гэдэг асуултыг бас сая тавьчихлаа. Энэ хамтарсан багийн санхүүжилт гэдэг зүйлийг би бас ярих гэж байсан юм. Ер нь хамтарсан баг дээр сэтгэл зүйчид маань хэр ажиллаж байгаа юм бэ? Эргээд одоо сэжигтэн болоод одоо гэмт хэрэгтэн хохирогчдыг бас дахин хохироохгүй байх дээр сэтгэл зүйн одоо эмчилгээ, сэтгэл зүйн зөвлөгөө, мэдээллүүдийг улам бүр нэмэх зайлшгүй шаардлагатай гэдэг зүйлийг бас хэлж байсан. Өмнө нь бол бас хамтарсан багийн гишүүд болоод хүүхдийн эрхийн байгууллагын нөхөдтэй уулзаж байгаад тэд нар юу ярьсан бэ гэвэл үнэхээр сэтгэл зүйч дутагдаж байна. Бид нар сэтгэл зүйчид сайн дураараа л ажиллаж байгаа болохоос биш бид нарыг яг одоо энэ дээр дэмжээд ажиллах ийм төрийн бодлого байхгүй байна гэдэг зүйлийг ярьж байсныг би бас энд хэлэхийг хүсэж байна.

Нөгөөтэйгүүр энэ дээр нөгөөдөх Хүүхдийн эрхийн тухай хуульд хамтарсан баг гэдэг байсан юм. Гэр бүлийн хүчирхийллий тэмцэх тухай хуульд шилжүүлсэн Тэгэхээр энүүнийг бид нар улам бүр хүчтэй болгож, энэ бодлогын хэмжээнд үүнийг дэмжиж өгөөч гэдэг зүйлийг ярьж байсан. Хүүхдийн эрхийн байцаагчдын бас одоо эрхийн асуудлыг бид нар ярих ёстой, хүүхдийн эрхийн байцаагчид байна гээд очихоор гэмт хэрэгт сэжиглэгдэж байгаа хүмүүс ч тэр, хүчний байгууллагынхан ч тэр тоодоггүй ээ гэдэг ийм зүйлийг ярьж байсан. Ядаж бид нар бас дүрэмт хувцастай болох юм бол нөгөө тийм ээ, гэмт хэрэг үйлдэж байгаа нөхдүүд айх эмээх ийм байдал үүснэ.

Эргээд цалингаа бид нар нэмүүлмээр байна, гурван жил одоо хүүхдийн эрхийн байцаагч ажиллаж байна. ТЗ-6-аар цалинжиж байгаа. Энэ дээр анхаараач. Прокурорын хуульдаа хүүхэд хамгаалагчийн асуудлыг оруулж өгөөч гэдэг зүйлийг ярьсан. Тэгэхлээр энэ бүх.

**М.Оюунчимэг:**  Жаргалмаа гишүүн санал хэлчихлээ гэж ойлголоо. Нэг минутаа тодотгох уу. Жаргалмаа гишүүн. Тэд нэг минут өгчих дөө, санал хэллээ гэж би ойлголоо сая бол.

**Б.Жаргалмаа:** Тэр хүүхдийн эрхийн байцаагчдын цалин нэмэх боломж байгаа юу гэдэг зүйлийг би тодруулмаар байна. Цалинг нь нэмэх боломж байгаа юу? Тэгээд энэ бол нэгэнт гэр бүлийн хүчирхийлэл, хүчирхийллийн асуудал ярьж байгаа юм чинь бид нар бас энэ дуу нөгөө аа хүүхдийн эрхийн байгууллагын юу ярьсан бэ гэвэл 88 б буюу тэр улаан махны хэрэг гэдэг ийм зүйл заалтаа нэмж өгөөч гэдэг зүйл ярьж байсан. Би энийг бас уламжилмаар байна. Нэгэнт бид нар цаазын ялаа сэргээж чадахгүй юм чинь.

Баярлалаа.

**М.Оюунчимэг:** Нэг л асуулт хэллээ саяын нөгөө хүүхдийн байцаагчийн цалин нэмэх нэмэх үү гэдэг асуудал байна.

Түрүүн нөгөө сэтгэл зүйн судалгаа ер нь хийдэг юм уу л гэж бас түрүүн асуугаад байсан. Энд нь хариулт өгч хэн хариулах вэ?

Нямбаатар сайд.

**Х.Нямбаатар:** Хорооны ТЗ-3.

**М.Оюунчимэг:** Нямбаатар сайдын микрофоныг өгье.

**Х.Нямбаатар:** Тийм. Одоо тэгээд бид нар яг өнөөдрийн нөхцөл байдалд бол цалин нэмэх тухай 2021 онд бол ерөөсөө огт яриа байхгүй болчхоод байгаа. Энэ нөгөө эдийн засгийн хямралтай холбоотойгоор одоо хорооны тэр хамтарсан багт орж байгаа хорооны нийгмийн ажилтан гэхэд ТЗ-3 гэсэн юугаар цалинжиж байгаа шүү дээ. Сарын таван зуун хэдэн мянган төгрөгийн л цалинтай. Өөр ямар ч нэмэгдэл ийм. Одоо энэ хамтарсан багт ажиллаж энэ айл өрхүүдээр явж энэ гэр бүлийн хүчирхийллийг илрүүлэх, таслан зогсоох, сургалт зохион байгуулах, нөгөө гэр бүлийн хүчирхийлэлд өртөгдсөн хүүхдийг хамгаалах байр руу хүргэх, нөгөө хүчирхийлэлд өртсөн ахмад настанг асрамжийн газар хүргэх энэ тэр бол ерөөсөө амьдрал бол өөр шүү гишүүдээ. Бид нар эхний ээлжид би бол түрүүн хэлсэн шүү дээ. Ирэх жил манай яаман дээр нэг тэрбум төгрөг байдаг юм байна лээ.

Гэмт хэргээс урьдчилан сэргийлэх ажлыг зохицуулах зөвлөл батлагдсан. Би энэнийхээ тодорхой хэсгийг бараг 50 хувийг нь ч юм уу, энэ хамтарсан багуудад ирэх жил тараагаад өгчихье өө. Тэгээд энэ яг жишгийг аймаг, нийслэл, сум дүүргийн иргэдийн Төлөөлөгчдийн Хурал яг энэ жишгээр нэмэгдүүлээд өгчихөөч ээ. Тэгээд энэ хүмүүс маань цалинтай, төсөвтэй, утасынхаа нэгжийг аваад өөрсдийнхөө хувийн машинд бензинээ хийгээд энэ эргүүл тойруулаад хийдэг энэ чиглэл рүү л явах хэрэгтэй. Тэгээд манай гишүүд бас нэг зүйл дээр бид нар энэ боловсролынхоо философийг өөрчилж, хүүхдээ зөв хүн болгох талаас ярихгүй бол ерөөсөө бүхнийг нь цагдаа хүчирхийллийг таслан зогсооно гэдэг ийм өрөөсгөл ойлголттой байж бол бас болохгүй. Ялын бодлогыг хүн болгон дуртайгаараа бас нэмэх тухай ойлголт байж болохгүй.

Яагаад гэвэл би бас энэ салбарыг хариуцаж байгаа ял шийтгэлийн бодлогыг хариуцаж байгаа хүний хувьд дээр нь шүүгч нар хэлж байгаа шүү дээ. Ял оногдуулдаг бид нар энийг чинь энэ тэр тухайн гэмт хэргийн нөхцөл байдлаас шалтгаалаад өгөхөд яс хавталзтал. Одоо сүүлийн үед энэ ял шийтгэлийн бодлого бол үнэхээр өндөр болчихсон шүү.

**М.Оюунчимэг:** Ойлголоо. Тэгэхээр Нямбаатар гишүүн та ганц эмэгтэй гишүүд ойлгох биш, энэ чинь Нийгмийн бодлогын байнгын хороны ихэнх нь эрэгтэйчүүд байгаа. Тэгэхээр эрэгтэй гишүүдийг бас татаж оролцуулж хамтарсан багийг санхүүжүүлэх саяын таны ярьж байгаа яг үнэн байхгүй юу. Та өөрийнхөө зөв үлгэр жишээ гарга. Бид аймаг, сум, орон нутгийн удирдлагууд төсвийнхөө, тэдэн хувийг нь хамтарсан багийг санхүүжүүлэхэд зарцуулна гэдгийг хүртэл заагаад өгөх тэр тал дээр хамт ажиллацгаая. Тэр бол бүрэн бололцоотой гэж бол харж байгаа.

Сандаг-Очир гишүүн.

**Ц.Сандаг-Очир:** Байна уу. Болж байна уу?

**М.Оюунчимэг:** Болж байна, сонсож байна.

**Ц.Сандаг-Очир:** Баярлалаа. Тэгээд энэ хууль зүйн яаман дээр бас шүүхийн ажлын хэсэг хуралдаад байгаа учраас бас давхар хуралтай байгаа юм.

Уучлаарай би нэг зүйлийг тодруулах гэсэн юм.

Энэ өнөөдөр 21 аймаг, 9 дүүрэгт хүүхэд хамгаалах байр хэчнээн одоо яг хэчнээн аймаг, хэчнээн дүүрэг хүүхэд хамгаалах байртай вэ? Яагаад ингэж асууж байна гэхээр хүүхэд хамгаалах байрны асуудал нэг сайн дурын гэдэг юм үзэмжийн асуудал болчхоод байгаа юм. Хуульдаа бол одоо орон нутгийн Засаг дарга нарт байгуулах ёстой боловч байх ёстой тэр байр бол өөрөө маш өндөр шаардлагатай орчин нөхцөлийг бүрдүүлсэн цагдаагийн хамгаалалтад байх ёстой. Тэгээд ирэхээр зүгээр нэг байр байж болохгүй. Заавал одоо шаардлага хангасан, яг тухайн одоо хохирогч одоо ээж эсвэл одоо хүүхэд гэртээ байгаа тэр орчин нөхцөлийг бүрдүүлэх ёстой.

Гэтэл өнөөдөр одоо аль ч одоо манай алслагдсан гурван дүүрэг дээр гэхэд одоо бас энэ байрууд баригдахгүй байгаа юм л даа. Зүгээр нэг түрээсийн айлын байранд одоо байх бололцоо боломж байхгүй. Өөрөө бас нууцлалын чанартай байх ёстой.

Тэгэхээр энэ одоо хамгаалах байрыг, цаашдаа ер нь энэ 21 аймаг, 9 дүүргийн хэмжээнд ер нь ямар хугацаанд барьж дуусгах, дор хаяж одоо нэг байртай байх асуудлыг түүнд одоо шаардлагатай төсвийг хаана нь яаж тусгах юм бэ? Зүгээр нөгөө л нэг орон нутгийн засаг дарга нар, шат шатны Засаг дарга нарт үүргийг нь өгдөг. Шаардлагатай нөгөө төсвийн эрх мэдлийг нь бас байхгүй ийм л одоо асуудлаас болж энэ одоо хамгаалах байрны асуудал бас их одоо учир дутагдалтай байдаг юм.

Тийм учраас энэ тал дээр одоо өнөөдөр бол одоо манай хүчирхийлэлд өртсөн хүүхдүүд, ээжүүд, хамтарсан багийнхан, хороон Засаг дарга нар, гэр бүл, хүүхэд хөгжлийн залуучуудын одоо мэргэжилтнүүд одоо хороон дээр авчраад хооллож ундлаад нэг хоёр хонож байгаа шүү дээ. Өөрсдөө карманаасаа мөнгө гаргаад. Байргүй учраас яг амьдрал дээр бодит байдал дээр.

**М.Оюунчимэг:** Сандаг-Очир гишүүний асуултад Нямбаатар сайд хариулъя эхлээд.

**Х.Нямбаатар:** Сандаг-Очир гишүүний асуултад хариулъя. Яг таны хэлдэг концепц зөв. Бид нар энэ хуулийг батлахад, ер нь бид нар нэг л алдаа гаргаад байгаа гишүүдээ. Энэ юу гэвэл хууль батлагддаг түүнийгээ дагаж хэрэгжих санхүү, эдийн засгийн тооцоолол, техник эдийн засгийн үндэслэлийг давхар бид нар цугтаа шийддэггүй ийм нэг юутай тэгээд. Өнөөдөр улсын хэмжээнд нийтдээ түр хамгаалах байр 16 байгаа.

Нэг цэгийн үйлчилгээний төв 18 аймагт байгаа. Улаанбаатар хотод түр хамгаалах байр бол 4 байгаа. Нэг цэгийн үйлчилгээний төв бол 7 байгаа. Тэгээд яг Сандаг-Очир гишүүний хэлдэгтэй адилхан энэ гаднын улс орнуудад Их Хурлын гишүүд Европын хэдэн оронд очиж бид нар үзсэн юм. Түр хамгаалах байр ерөөсөө тэр хаяг байршил нь нууц, тийм тодорхой орон сууцын хороололд нэг орцыг бүхэлд нь одоо худалдаж аваад тэгээд тэндээ нууц байлгадаг. Харуул хамгаалалт дохиолол хамгаалалттай ингэж байлгадаг байртай байдаг юм байна лээ. Манайх яг эсрэгээр түр хамгаалах байр энэ ээ гээд байшингийнхаа нээлтийг хийгээд тууз хайчлаад нөгөө хүчирхийлэгчдээ зарлаж өгөөд байдаг.

Тэгээд бид нар ирэх жилээс юу хийх гэж байгаа вэ гэвэл 1 сарын 1-нээс нөгөө зорчих эрхийг хязгаарлах ялыг хэрэгжүүлж, цахим гав хэрэгжүүлж эхлэх гэж байгаа юм. Үүнтэй холбоотойгоор ирэх долоо хоногт өргөн барих гэж байгаа хуулийн төсөл дээр энэ зарим хязгаарлах, эрх эрх хязгаарлах гэдэг ийм албадлагуудыг зөрчлийн хэрэг хянан шийдвэрлэх ажиллагаа, эрүүгийн хэрэг хянан шийдвэрлэх ажиллагаан дээр оруулж ирэх гэж байгаа юм. Энэ ингэж оруулснаар юу хийх гэж байна вэ гэвэл нөгөө хүчирхийлэгч, хүчирхийлүүлэгч хоёрыг ойртуулахгүй тодорхой зайнд ойртуулахгүй байх, ийм цахим буувуу хүртэл бас зүүх чиглэлээр бид нар ажлууд зохион байгуулахаар бэлтгэл ажил хангагдсан.

**М.Оюунчимэг:** Баярлалаа. Ундрам гишүүн.

**Ч.Ундрам:** Та бүхэнд энэ өдрийн мэндийг хүргэе. Тэгэхээр энэ Гэр бүлийн хүчирхийлэлтэй тэмцэх тухай хуулийг бол одоо зөвхөн Хууль зүйн яам ч юм уу, Хөдөлмөр, нийгмийн хамгааллын яам дангаараа хэрэгжүүлэхгүй маш олон одоо яам болон байгууллагын хэрэгжүүлэх ёстой хууль гэж бол харж байгаа. Тэгээд өнөөдөр бол энэ гэр бүлийн хүчирхийллийн асуудал бол бараг л одоо энэ ковидоос илүү олон хүний аминд хүрч байна.

Ялангуяа энэ одоо сүүлд нэг 9 настай хүүхэд, 16 настай хүүхдийн асуудал гарсан. Энэ бол зөвхөн л бидний мэдэж байгаа шүү дээ. Гэтэл одоо мэдэхгүй зөндөө ийм асуудал гарч байна. Тэгэхээр энэ дээр бол бүх талаасаа хамтраад ажиллах нь зүйтэй гэж бодож байна. Тэгээд энэ хуулийн хэрэгжилт тал дээр нэлээн одоо сул байгаа юм шиг надад санагдаад байгаа. Ялангуяа энэ бусад хамтарч ажиллах ёстой. Энэ яамд. Одоо жишээлбэл энэ яг хуульд заасны дагуу энэ хоёр ирсэн сайдын яамнаас гадна одоо Боловсролын яам, Соёлын яам, Эрүүл мэндийн яам ч гэсэн тодорхой чиг үүрэг хүлээчихсэн байгаа байхгүй юу. Жишээлэх юм бол одоо энэ боловсролын яам бол бүх шатны одоо энэ сургуулиудад энэ хүүхдүүдийг соён гэгээрүүлэх, энэ чиглэлээр тэ мэдлэг ойлголт өгөх, хүмүүжүүлэх чиглэлийн энэ ажлыг хийх ёстой.

Гэтэл одоо яг энэ тусгагдсан уу, үгүй юу. Энэ ирсэн тайланг нь харах гээд зөвхөн дээд сургуульд нэг МУИС-д социологийн хөтөлбөрт нэг хичээл заасан байна. Ордог болсон байна. СУИС дээр бас нэг их хичээл ордог болсон байна. Өөр бусад арван жилд ямар ч хөтөлбөрийн зүйл одоо энэ та бүхний ирүүлсэн тайланд алга байна л даа.

Тэгэхээр одоо энэ хуулийн хэрэгжилтийг өнөөдөр бол бусад энэ яамны сайд нар ч гэсэн ирж уул нь хийх ёстой, тайлангаа тавих ёстой байсан гэж би бодож байна. Тэгээд асуултын хувьд бол энэ статистикийг илүү тодорхой гаргадаггүй. Жишээлбэл одоо энэ хуулийн 6.1 бол дөрвөн хэлбэрийн Гэр бүлийн хүчирхийлэл байдаг. Тэгээд яг энэ бүртгэгдсэн хэрэг нь энэ дөрвийн аль нь юм бэ гээд энэ хэлбэрээр нь ялгаад дээрээс нь хөгжлийн бэрхшээлтэй иргэд гомдол үзүүлсэн юм уу, үгүй юу гэдгээр нь ялгасан. Тийм статистик байдаг уу, үгүй юу?

Дээрээс нь маш олон судалгаа өнгөрсөн хоёр жилд хийсэн гэж байна. Энэний үр дүнг нь би, одоо бид нар бид нарт хэлсэнгүй. Тэгэхээр яг энэ үр дүн дээр нь анхаарал татахуйц зүйлүүд гарсан уу, үгүй юу? Энэ дээр суурилаад цааш.

**М.Оюунчимэг:** Нэг минут өгчих үгээ дуусгая нэг мэд өгөөрэй. Ундрам гишүүн.

**Ч.Ундрам:** Баярлалаа. Цаашид юу хийх вэ гэсэн төлөвлөгөөг нь үр дүн дээр суурилж та бүхэн гаргаж байгаа юу? Бас зөндөө аян зохион байгуулсан байна. Энэний үр дүн хэр гарсан бэ?

Дээрээс нь одоо энэ нас барсан 9 настай хүүхдийн хэрэг яг одоо хэрэг шийдвэрлэх явц нь яг хаана, юун дээр явагдаж байгаа вэ гэдэг асуудал дээр.

Дээрээс нь одоо энэ хуулийн 20.3-т заасны дагуу Хууль зүй, дотоод хэргийн сайд, Хөдөлмөр, нийгмийн хамгааллын сайд, Эрүүл мэндийн сайд нарын хамтарсан ийм одоо хамтарсан багийн ажиллах, түүнийг санхүүжүүлэх журам гэж баталсан юм байна. Тэгэхээр энэ журамд яг юу гэж заасан байгаа вэ? Энэний хэрэгжилт хэр байгаа вэ гэсэн яг ийм тодорхой асуултуудад тодорхой хариулт авмаар байна.

**М.Оюунчимэг:** Ундрам гишүүнд баярлалаа. Маш тодорхой асуултууд асуулаа. Ариунзаяа сайд эхлээд хэлэх үү? Сая хэлж байна шүү дээ. Олон улсын судалгаанууд бол зөндөө хийсэн. Ингээд энэний үр дүн гарав уу? Тэгээд сегментээр нь гаргадаг юм уу гээд асууж байна.

Хоёрдугаар микро Нямгэрэл.

**Л.Нямгэрэл:** Ундрам гишүүний асуултад хариулъя.

2019 онд хийгдсэн судалгаанууд дээр үндэслэж бид үйл ажиллагааныхаа төлөвлөгөөг одоо хэлэлцэж баталдаг.

2020 онд хийгдсэн судалгаа.

Зарим нэг судалгаануудын эцсийн танилцуулга хараахан бас болоогүй байгаа. Статистиктай холбоотой асуудал дээр бол Гэр бүлийн хүчирхийлэлтэй тэмцэх тухай хуульд дөрвөн хэлбэрийн хүчирхийллийг тодорхойлж заасан байгаа. Тэгэхээр цагдаагийн байгууллагад ихэнхдээ бие махбодын хүчирхийлэл болон бэлгийн хүчирхийлэл энэ одоо мэдээлэл ирдэг учраас энийг бол нарийн одоо статистик гардаг. Харин хараахан одоо сэтгэл санааны болон эдийн засгийн хүчирхийлэлд өртсөн гэсэн. Одоо мэдээлэл хараахан ирж бүртгэгдээгүй байгаа. Хөгжлийн бэрхшээлтэй хүмүүсийн тал дээр одоо энэ 102 утсанд нэг юу мессеж авдаг нэг шугам бол байдаг.

Хөгжлийн бэрхшээлтэй хүмүүсийн мессежээр одоо дуудлага авах. Тэрэн дээр дуудлага өгсөн, тэр мэдээлэл бас тусдаа бүртгэгдэж байгаа. Нийслэлийн Цагдаагийн газрын дэргэд байгаа 107 дугаарын утсанд одоо бид нар бас хөгжлийн бэрхшээлтэй. Түрүүн би хэлсэн. Хөгжлийн бэрхшээлтэй хүмүүст хүртээмжтэй байдлаар илүү одоо үйл ажиллагааг нь өргөтгөх энэ ажлууд бол хийгдэж байгаа. Одоо бол олон улсын одоо төсөлтэй хамтарч хэрэгжүүлж байгаа учраас одоо яг үр дүн нь эцсийн байдлаар бол одоо хараахан бас гараагүй байгаа.

**М.Оюунчимэг:** Тэр есөн настай хүүхдийн хэргийн хэрэг явц ямархуу байна вэ гэж асуусан. Нямбаатар сайнд.

**Х.Нямбаатар:** Энэ хэрэг мөрдөн шалгах ажиллагаа явагдаж байгаа. Хэрэгт яллагдагчаар татагдсан хойд эцэг нь бол цагдан хорих таслан сэргийлэх арга хэмжээ авагдаад ингээд хоригдчихсон байж байгаа. Удахгүй сая би асуусан асуултын дараа Нийслэлийн цагдаагийн даргатай бас энэ талаар асууж тодрууллаа. Яг аль шатандаа явж байна вэ гээд. Удахгүй шүүхэд шилжүүлэхээр мөрдөн шалгах ажиллагаа явагдаж байгаа гэдэг ийм мэдээллийг өгч байна.

**М.Оюунчимэг:** Баярлалаа. Хэн Нямгэрэл бас тодорхой хариулах хэрэгтэй шүү. Түрүүн Ундрам асуугаад байна шүү дээ. Маш олон судалгаанууд хийлээ. Ганц сүүлийн жилүүд ч биш. Өөрөө бол удаан ажиллаж байгаа шүү дээ. Олон жил олон улсын байгууллагуудын зүгээс ингээд судалгаанууд хийгээд л байна. Энэ бас зохион байгуулсан. Гэхдээ энэ бүхний үр дүн амьдрал дээр гарч байна уу? Энэ тоо баримтыг хараад байхад гарахгүй байгаад байна шүү дээ. Яагаад гэж асуугаад байна шүү дээ.

Дараагийнх дээр тодруулаад хариулчихаарай.

Анужин гишүүн асуултаа асууя.

**П.Анужин:** Баярлалаа.

Бас эмнэлгийн орчинд байгаа учраас дүрс өгөх боломжгүй байгааг бас ойлгож, ингэж бас үг өгсөнд талархаж байна. Өнөөдөр бид нар маш чухал асуудал хэлэлцэж байгаа учраас бас энэ хуралдаа оролцож өөрийн бас санал бодлыг хэлье гэж бодсон юм. Тэгээд нэг минутаа үргэлжлүүлээд авъя, дарга аа.

Ер нь энэ нэр томьёоны төөрөгдөл утгын төөрөгдөлд хүргэдэг гэж ингэж хэлдэг. Энийг бас бид нар бодож үзээч дээ. Түрүүн Жаргалмаа гишүүн маань хэлсэн.

Гэр бүлийн хүчирхийлэл гээд яриад байна. Гэр бүлийн хүчирхийлэл гээд ярихаар энэ байж байх ёстой зүйл шиг байх ёстой нэр томьёо шиг. Тэгэхээр үүнийг гэр бүл дэх хүчирхийлэл гэж хэлбэл ямар вэ гэдэг энэ тал дээр бас энэ зохих байгууллагууд бодож үзээсэй гэж ингэж хүсэж байна. Гэр бүл дэх энэ хүчирхийллийг бид нар түрүүн Сарангэрэл сайдын хэлснээр урт богино хугацааны төлөвлөгөө гаргаж, ингэж бид нар бол ажиллах ёстой.

Энэ одоо яаралтай шийдэх асуудлууд дээр ерөөсөө сая энэ сайдын тухай яриа сайдын одоо бид нарт энэ тавьсан илтгэл, тэгээд энэ хариултуудаас харахад бол санхүүгийн асуудал гэдэг нь тодорхой байна. Сая сайд хэлж байна. Ирэх жил одоо өөрийн харьяа яаманд байгаа энэ төсөвлөгдсөн төсвөөс энэ хамтарсан багийнханд ерөөсөө зарцуулах ийм одоо бодолтой сууж байна гэж. Тэгэхээр энэ дээр бас Их Хурлын гишүүд бид бас нэгдэж үнэхээр гэр бүл дэх хүчирхийллийг урт хугацаандаа дунд хугацаандаа бид нар үгүй болгох гэж байгаа юм бол энэ одоо эхний нэгдүгээр фронтод тэнцэж байгаа энэ хүмүүсийн санхүүгийн асуудлыг нэн даруй шийдэж өгөх ёстой гэдгийг бол одоо бас давхар бататган хэлэхийг хүсэж байна.

Дараагийн нэг зүйл бол энэ Хууль зүйн яамны сайд томилогдсон цагаасаа л энэ хандлагын тухай ярьж байгаа. Би үүнд бол маш талархалтай хандаж байгаа. Ер нь эрэгтэй хүмүүс хандлагын тухай бол бараг дуугардаггүй. Гэтэл Хууль зүйн сайд нь хандлагаа өөрчилж байж энэ одоо нийгмийг сэртхийлгэсэн хэргүүд чинь намжина, үгүй болно гэдгийг хэлж байгаа бол маш сайшаалтай хэрэг. Бид хандлагыг өөрчлөх ёстой.

Энэ хандлагыг хохирогч нь ч тэр хохироосон хүмүүс нь ч хандлагыг өөрчлөхөд нэн яаралтай одоо нэгдүгээр шугамд тулж ажилладаг хүмүүс бол энэ сэтгэл засал, сэтгэл зүйчид. Гэтэл энэ хүмүүсийн төсөв ирэх онд одоо тусгагдаж чадаагүй ээ гэдэг бол энэ өөрөө маш аймшигтай мэдээ. Бидний ярьж байгаа энэ зүйл зүгээр асуулт хариултын хэмжээнд ингээд дуусчихдаг нь бол бас гол гогцоо нь энд байна. Энэ санхүүгийн асуудал байна гэж. Ингэж бид нар бол харж байна.

Тийм учраас ирэх жил бол Их Хурлын гишүүд бид бас энэ хамтарсан багийн төсөв болоод энэ сэтгэл зүйчдийг олноор нь нэмэх асуудал дээр бол анхаарах ёстой гэж ингэж бодож байна. Тэгэхээр энэ хандлагыг өөрчлөх сургалтуудыг хүн Монгол хүний хандлагыг өөрчлөх энэ одоо сая гарч байсан гэмт хэргүүдээс харахад чинь зүгээр хамар хашааных нь, хүн нь өө тийм, хүүхдээ ингээд зодож ирж байгаад л алцан гээд. Хэзээ байхдаа Монгол хүмүүс ийм хэргийг хээв нэг ярьдаг байсан юм бэ? Энэ бол цэвэр Монгол хүний сэтгэл зүйн хандлагын асуудал байгаад байгаа юм.

Тэгэхээр энэ хандлагад чиглэсэн энэ одоо Монгол хүнийг соён гэгээрүүлэх, сэрж гэгээрүүлэх асуудалд шаардагдах төсвийг бид нар шийднэ гэдэг бол маш зөв зүйтэй уриалга. Бид нар бол ирэх жилийнхээ төсөвт саяын хоёр зүйлс саяын хоёр одоо хэлж байгаа зүйл дээр анхаарч төсвийг суулгах ёстой гэсэн ийм одоо санал хэлж байгаа юм, баярлалаа.

**М.Оюунчимэг:** Баярлалаа. Санал хэллээ. Гишүүд асуулт асууж, хариулт авч дууслаа үг хэлэх гишүүд нэрээ өгсөн байна.

Одонтуяа гишүүн Батлут гишүүн, Баярсайхан гэсэн гурван гишүүн үг хэлээ гэсэн байна. Тэгээд Одонтуяа гишүүний микрофоныг өгье.

Одонтуяа гишүүн.

**С.Одонтуяа:**  Та бүхэндээ энэ өдрийн мэнд хүргэе ээ. Тэгэхлээр сая бас энэ бүх судалгааг сонслоо. Тэгээд ер нь энэ гэр бүлийн хүчирхийлэл, хүүхэд хамгааллын салбарт бол үнэхээр том одоо дэвшил бол гарч байгаа. Бид бас нэлээд ахицтай ажиллацгааж байгаа. Эрх зүйн орчин нь бүрдлээ манай эмэгтэйчүүд бас бага байх ч бай төсвүүдийг нэлээн батлуулдаг. Гэхдээ бид нар тайвширч болохгүй.

Цаашдаа энэ бол ер нь өндөр хөгжилтэй орнуудад ч гэсэн ийм одоо нэмэгдэх хандлагатай байдаг. Ийм асуулт байгаа. Би нэг тодорхой таван санал хэлэх гэсэн юм.

Нэгдүгээрт энэ хандлагыг өөрчлөх аянуудыг их явуулмаар байна. Жишээлэхэд сая энэ Яараад яах вэ дээ гээд энэ замын хурдны юу бол хүмүүст маш их хүрч байсан. Тэрэн шиг энэ Гэр бүлийн хүчирхийлэл гэдэг чинь гэмт хэрэг юм гэдгийг л одоо ойлгуулах ёстой.

Яагаад гэхээр энэ гэмт хэрэг үйлдэж байгаа хүмүүс чинь их муухай, тийм мэдээлэлтэй зальтай ийм хүмүүс байдаг. Хэнийг хаана яаж хамгаалж чадахгүй байна яг тэр лүү цохилт өгдөг. Гэтэл энэ нь цаана нь ингээд хамгаалдаг юм энэ чинь өөрөө гэмт хэрэг. Одоо би баахан одоо хоригдох болно гэж. Энэ хүмүүс ойлголт авах юм бол энэ хүмүүс энэ гэмт хэрэг үйлдэхээс бол зайлсхийнэ ээ. Тийм учраас энэ ТV одоо арилжааных ч бай ер нь Үндэсний олон нийтийн телевиз ч бай бид нар нэг хуульдаа заагаад үүрэг өгвөл яасан юм бэ. Жишээлэхэд, танайх контентынхоо тэдэн хувьд нь заавал одоо, энэ хүчирхийллийг одоо эсэргүүцсэн, ийм одоо контентууд хийж байгаач гэдэг ч юм уу. Ийм одоо бас үүрэг хуульдаа оруулж өгч болох юм.

Хоёр дахь санал бол энэ Хүүхдийн эрх, хүүхэд хамгааллын хуульд нэмэлт, өөрчлөлт оруулах үүргийг бол би нөгөө лобби бүлгийн хурал дээр авсан байгаа. Ажил үүрэг хуваарилахад. Тэгэхээр энэ хүүхдийн эрхийн байцаагч гэдэг бол төрийн албан хаагч байх нь өөрөө их буруу юм байна. Одоо хүлээн зөвшөөрөгдсөн төрийн бус байгууллагын хүн юм уу, эсвэл хүлээн зөвшөөрөгдсөн хүний эрхийн одоо хуульч ч юм уу. Ийм хүн байвал төрдөө хяналт тавихаас биш, төрөөсөө цалин аваад төрийн ажлыг давхар гүйцэтгэж байгаа хүн бол хэзээ ч энэ асуудал дээр бол шүүмжлэлтэй хөндлөнгөөс ингэж одоо хандаж чаддаггүй юм байна.

Гурав дахь асуудал бол энэ хамтарсан багийн талаар яригдлаа, бид бол яах вэ? Хөрөнгө мөнгө бол ингээд жилээс жилд л нэмэгдээд л байгаа. Энэ хүүхэд хамгаалалд. Гэтэл тэр зориулалтыг нь сайн зааж өгөх ёстой юм байна. Яг тэдэн хувь нь бол хүүхэд хамгаалалд ор орох ёстой гэхгүй хамтарсан багт орлоо гэхгүй бол энэ өнөөдөр маш хүндрэлтэй юм гардаг.

Жишээлэхэд би ингээд дүүрэг дээр ажиллаж байгаад дүүргийн энэ Хүүхэд, гэр бүл хөгжлийн хэлтсийнхэнтэй уулзахад ямар одоо зүйлд та нар мөнгөө зарж байна гэхээр нийслэлээс бид нарт одоо маш үнэтэй сургалтуудыг ав гээд ингээд санал болгоод байх юм. Тэрний оронд энэ хамтарсан багтаа өгч болдоггүй юм уу? Одоо ингээд л хоёр хоногийн сургалт, гурав хоногийн сургалт гээд л одоо маш үнэтэй, багш нар нь их өндөр, өндөр өртөгтэй ийм зүйлүүд бас их шахдаг асуудал байгаа шүү гээд уламжилж байсан.

Тэгэхээр энэ дээр бид бас анхаарч ажиллах ёстой.

**М.Оюунчимэг:** Таны минут дуусчихлаа. Нэг минут Одонтуяа гишүүнд асуулт асуусан учраас та нэмээд өгчихье. Одонтуяа гишүүн.

**С.Одонтуяа:**  Хамгаалах байрыг худалдаж авна гэвэл зардал их өндөртэй болоод байна. Одоо бид чинь бас төсөв мөнгө багатай. Тэгээд түрүүн бас Нямбаатар сайд хэлсэн нууцлалтай байх ёстой гэж.

Тэгэхээр бид энэ хамгаалах байруудыг түрээсээр аваад байвал зардал бол маш бага гарна. Дүүрэг одоо орон нутагт ч гэсэн өөрсдөө бараг энэ түрээсийн зардлыг бол гаргаад байх боломжтой. Худалдаж ав гэхээр л хэцүү болчихдог юм байна лээ. Тэгэхээр энэ бол байнга ингээд нүүж байдаг сэлгэж байдаг нууцлалаа хадгалах учраас түрээсээр эзэмшээд байвал зүгээр санагдлаа.

За тав дахь нь бол бас түрүүн Анужин гишүүн хэллээ. Энэ сэтгэл зүйчид бол их чухал байна аа. Зарим хүмүүс бол зүгээр одоо нэг, нэг, хоёр асуудлаас болоод гэр бүл одоо салахаасаа илүү энэ сэтгэл зүйчид бол маш сайхан зөвлөгөөг өгдөг.

Тэгэхээр энэ чиглэлээр ингээд нэг таван санал бол байна аа, баярлалаа.

**М.Оюунчимэг:** Маш тодорхой санал хэлсэн.

Одонтуяа гишүүнд баярлалаа.

Батлут гишүүн.

**Д.Батлут:** Би түрүүн асуусана асуултынхаа дагуу бас ганц хоёр тодорхой санал хэлье.

Асуултууддаа. Бас нэг тодорхой бүрэн дүүрэн хариулт авч чадсангүй ээ. Хугацаа нь ч бас болохгүй байх шиг байна. Сүүлд бас өөрөө асуудал тавьж, одоо авна гэж бодож байна. Ер нь бол судалгаа хангалттай хийгдсэн байна. Аль ч түвшинд одоо хэн нь хаана, ямар асуудалтай байгаа вэ гэдгээ мэдэж байна. Тэгвэл яагаад одоо цаашлаад үр дүн гаргах тал руугаа ажиллах хэрэгтэй байгаа. Тэгэхийн тулд сэтгэл зүйчдийг гаргаж ирж ажиллуулах нь зайлшгүй хэрэгтэй байгаа юм. Аян бол явж болно. Аян бол зүгээр хэлээд өнгөрч байгаа зүйл шүү. Магадгүй нийгмийн тодорхой массд нөлөөлнө. Яг уг үндэс дээр нь очиж нөлөөлж чадахгүй.

Нөгөө асуудалдаа байгаа хүмүүс дээр очиж нөлөөлж чадахгүй юм. Тийм учраас сэтгэл зүйчдийн багийг гаргаж ирж зайлшгүй ажиллуулах нь энэ нийгэмд өнөөгийн энэ одоо тулгамдаж байгаа асуудлын хамгийн том гарц гарлаа гэж харж байгаа юм.

Нямбаатар сайд, дараа нь Ариунзаяа сайд хоёр хамтарч байгаад сэтгэл зүйчдийн багийг гаргах, одоо ажиллуулах зардлыг нь шийдчих л дээ. Нямбаатар сайд бол одоо нэг тэрбум төгрөгийн хагасыг удаа гаргаад тэр хамтарсан багийг санхүүжүүлье гэж байдаг. Тэгвэл үлдэгдлийг нь сэтгэл зүйчдээ тавина. Тэгээд том үр дүн гарна. Нэг жил сайхан ажиллахад. Тэр үр дүнгээ ирэх жил тайлагнаад, төсвийн төсөлд саналаа оруулъя. Бид харин дэмжээд өгье өө. Хүн хүнтэй нүүр тулсан уулзалт хамгийн чухал байгаа. Тэр хүний жаргал, зовлонг мэргэжлийн хүн нүүр тулж, уулзаж байж асуудлыг нь тодорхойлж гаргаж ирнэ. Асуудлыг тодорхойлж гаргаж ирсний дараа тэр хүнд ямар асуудал байгаа вэ гэдгийг мэдсэн цагт бол бид бүхэн бол ажлынхаа бараг 50 хувийг хийчхэж байгаа байхгүй юу.

Цаашлаад одоо тэгвэл ингэж ажиллах хэрэгтэй юм байна, энэ хүнд ийм зүйл хэрэгтэй байгаа юм байна гэдгийг мэдэж байгаа бол мэдэж байгаа учраас. Ийм зүйл рүүгээ бүгдээрээ бас анхаарлаа хандуулж ажиллая. Хэрвээ ажиллана гэвэл одоо бас боломж бололцоо дүүрэн байгаа л гэж харж байна. Олон улсын төсөл хөтөлбөрүүдэд хандаж үзье.

Үгүй ээ, орон нутагт болон аймаг, дүүрэг дээр ажиллаж байгаа тэр төрийн бус байгууллагуудтай, сэтгэл зүйчдийн багтай хамтарч ажиллах санал гаргаж болно. Янз янзын аргачлалаар бид нар үзэх хэрэгтэй юм шиг хугацаанд одоо байгаа төсөвтөө багтааж ажиллахаас гадна төрийн бус байгууллагуудтай тийм одоо ижил төстэй үйл ажиллагаа явуулдаг олон улсын байгууллагуудтай хамтарч ажиллах юм бол одоо энэ сэтгэл зүйчдийн багаар дамжуулж энэ хүчирхийлэлтэй холбоотой, зөвхөн гэр бүл гэхгүйгээр, энэ хүчирхийлэлтэй холбоотой асуудал дээр тодорхой ахиц гаргах, санал тавих боломжийг өнөөдөр бид бүхэн бий болгож чадна шүү гэж бас энэ одоо хуралдаанд хэлье гэж бодож байна.

Ингээд сайд нартаа амжилт хүсье.

Баярлалаа Батлут гишүүнд баярлалаа. Тодорхой санал хэллээ.

Энэ Нямбаатар сайдын нөгөө үдийн цайг үдийн хоол болгох хууль дээр сургууль болгон дээр бол нэг сэтгэл зүйч ажиллуулъя гээд бүр оруулаад, тэгээд тэрнийх нь төсвийг нь суулгаж өгье гээд ярьсан юм. Тэгээд хамтарсан баг дээр ер нь заавал сэтгэл зүйч байх хэрэгтэй юм байна лээ гээд та санаж байна, нэг ажлын хэсэг дээр гараад тэгээд энийг бас суулгаж өгье гэж хэлээд тэгээд тэндээ тухайн үед оруул шүү.

Тэгэхээр бүгдээрээ ярьж байгаад энэ төсөв тодотгол одоо мэдээж хийнэ. Он гараад ч юм уу. Тэгэхээр тэр тодотгол дээр бас энэ асуудлуудаа нэгтгээд Боловсролын сайд, Хөдөлмөр, нийгмийн хамгааллын сайд, Хууль зүйн сайд тэгээд тэн дээр нь манай Байнгын хороо, Хууль зүйн байнгын хороо бүгд хамтраад энэ асуудлыг бас шийдэх бололцоо байгаа гэж бол харж байгаа шүү.

Баярсайхан гишүүн.

**Б.Баярсайхан:** Би сая нэг гурван асуулт асуусан. Тэгээд хариулт авч чадсангүй. Би тэгээд бичгээр авъя.

Хөдөлмөр, нийгмийн хамгааллын яамнаас төрийн бус байгууллагуудтайгаа ямар байдлаар үр дүнг нь үнэлж ажилладаг юм бэ гэж би асуусан. Хүчирхийлэл үйлдэж байгаа болон хүчирхийлэлд өртөөд байгаа хүмүүсийнхээ хүмүүс дээрээ сэтгэл зүйн байдлын тийм судалгаа хийдэг юм уу, судалгаа хийдэг газар хэлтэс байна уу гэж асуусан.

Эрсдэлт нөхцөлд бүртгэгдчихсэн энэ гэр бүл үр хүү хүүхдүүд дээрээ яаж ажилладаг юм бэ гээд тодорхой мэдээлэл авах гээд одоо асуусан. Алин дээр нь ч хариулт авсангүй. Тэгээд би одоо Нямбаатар сайдын энэ сая Анужин гишүүн ч хэлж байна. Энэ хандлага гээд байгаа нь нөгөө зан чанарыг яриад байгаа юм л даа.

Тэгээд энэ хүүхдүүдийг багаас нь сайн зан чанартай болгоход одоо энэ хүчирхийлэл нөлөөлнө өө гэдэг зүйлийг Нямбаатар сайд хараад яриад байгаа юм. Тэгэхээр би одоо энэ дахиад л нөгөө одоо зарим хүмүүсийн бараг дургүй нь хүрч байгаа байх. Энэ хүний хөгжлийн бодлогоо бид нар цогц бодлого гэдэг нэг зүйлээ хийхгүй бол бид нар яг энэ танин мэдэхүйн шинж чанартай юмаа ярьсаар л байх болно.

Тийм учраас түрүүн Ундрам гишүүн ч гэсэн хэлж байна шүү дээ. Энэ ганцхан өнөөдрийн энэ гурван байгууллагын асуудал биш. Соёлын яам, Боловсролын яам гээд ингэхээр бид нарын нөгөө хүний хөгжлийн цогц бодлого боловсруулах шаардлагатай гээд байгаа асуудал чинь энэ дээр байгаад байна. Энэ хуралд бас оролцож байгаа энэ байгууллагынхандаа бас хэлэхэд хөдөлмөрийн тухай ажлын хэсгийн бүрэлдэхүүнд орсон байгаа.

Хүчирхийллийн эсрэг лобби бүлгээс юунд анхаарал тавиад байна? Гэхлээр, энэ Австрали улсын болоод энэ хөгжингүй улс орнуудын Хөдөлмөрийн тухай хуультай болон хүүхэд хамгааллын тухай хуульдаа оруулаад байгаа энэ байгууллага аж ахуйн нэгж болгон хүүхэд хамгааллын бодлоготой байна гэсэн энэ одоо зүйл заалтыг бас энэ Хөдөлмөрийн тухай хуульд оруулах гэж ингэж ажиллаж байгаа гэдгээ бас та нарт хэлье ээ.

Тэгэхлээр миний минут дуусчихсан уу тэ?

**М.Оюунчимэг:** Дуусчихлаа. Та асуулт асуусан учраас минут чинь яг дөрвөн минут болчихлоо, та тэгэхээр Ариунзаяа сайд, Баярсайхан гишүүнд яг тэр асуусан асуултынх нь бичгээр хариултыг нь өгөөрэй. Маш чухал бас асуултууд хэлээд байна шүү дээ. Тэгээд Нямбаатар сайд, Ариунзаяа сайдад хэлэхэд бид нар бол Нийгмийн бодлогын байнгын хороо зүгээр нэг энэ Гэр бүлийн хүчирхийлэлтэй тэмцэх тухай хуулийг одоо Засгийн газраас хийж хэрэгжүүлж байгаа ажлыг сонсоод өнгөрөх гэж өнөөдрийн энэ мэдээллийг бол аваагүй.

Яагаад гэвэл зүгээр нэг сонсох биш. Өнөөдөр Улсын Их Хурал бас хяналт шалгалтын үүргээ. Дээрээс нь энэ гэр бүлийн хүчирхийлэлтэй тэмцэх ажлыг үр дүнд хүргэхийн тулд Засгийн газартай Хууль зүй, дотоод хэргийн яам, Хөдөлмөр, нийгмийн хамгааллын яам энэ бусад яамтайгаа яаж хамтарч ажиллаж үр дүнд хүрэх вэ гэдэг дээр л бид нарын өнөөдөр гол зорилго байгаа.

Нийгэм ч тэрийг хүсээд байна. Яагаад гэвэл сая хэлээд байна. Бид нар Гэр бүлийн хүчирхийлэлтэй тэмцэх тухай хуулийг анх тэр 2006 онд оруулж ирээд батлахад санхүүжилтээр нэг ч төгрөг тусгаагүй учраас энэ хууль хэрэгжихгүй байна гээд яг ярьж байсан. Тэгж тэгж байж 2017 оноос хойш нэг юм тодорхой хэмжээний санхүүжилт ингээд аваад явж байгаа. Гэхдээ хамтарсан багт, яг үнэнийг хэлэхэд нээрээ нэг төгрөг ч байхгүй, өөрсдөө кофе цайгаа аваад л уугаад ингээд яваад байдаг. Энэ бүх юмнуудыг бүгдээрээ халах хэрэгтэй байна. Яагаад гэвэл үнэнийг хэлэхэд судалгаа байна. Бүртгэгдсэн гэмт хэрэг буурч байгаа гэсэн боловч харин гарч байгаа гэмт хэргийн тоо улам өсөөд байна. Түрүүний хэлээд байгаа яг эмэгтэйчүүдийн хувьд, энэ хүүхдүүдийн хувьд үнэхээр там юм шиг ийм байдал бий болчхоод байна шүү дээ. Бодит байдал энэ аягүй маш их гарч байна. Тэгээд мэдээлдэггүй эргэн тойрных нь мэдээлж байгаа хүний нь эргээд гэмт хэрэгтэн юм уу, нөгөө хүмүүс нь гарч ирээд дарамталдаг амь насанд нь аюул учруулдаг гээд ноцтой зүйлүүд байгаад байгаа учраас бид энэ дээр нээрээ хувьсгал хийж өөрчлөлт хийхгүй бол болохгүй болчхоод байна.

Ялангуяа эмэгтэйчүүд, хүүхдийн хараа хяналт хамгаалалтын асуудал дээр. Тийм учраас бид Нийгмийн бодлогын байнгын хороо, бусад байнгын хороотойгоо хамтраад Улсын Их Хурлын зүгээс яг энэ хяналт шалгалтын чиг үүргээ энэ амласан амлалт, энэ хийсэн ажлууд бодит амьдрал дээр үр дүнгээ өгч байна уу, үгүй юу гэдэг дээр та нартай хамтарч ажиллана.

Тийм ч ажлын хэсэг ч гаргаад бид нар одоо энэ гэр бүлийн хүчирхийлэлтэй тэмцэх, хүүхэд хамгаалах хоёр дээр ажиллах гэж бодож байгаа. Эмэгтэйчүүдийн лобби групп гарсан байгаа. Дээрээс нь Нийгмийн бодлогын байнгын хорооны дэргэд энэ бүр ажлын хэсэг гарцан ажиллаж байгаа. Энэ дээр маш олон эрэгтэй гишүүд ч орсон. Энэ нь юу юм гэхээр энэ хүүхэд хамгаалалтай холбоотой хүчирхийллийн эсрэг бүлэг гээд байгуулчихсан байгаа.

Өнөөдрийн байдлаар нэг 19 гишүүн байна, 17 гишүүн байгаа. Тэгээд бид энэ бүхний зорилго нь юу юм гэхээр энэ хүчирхийллээс хүүхэд эмэгтэйчүүдээ хамгаалахыг зорьж байгаа учраас өнөөдрийн энэ мэдээлэл ч гэсэн энэ чиглэгдэнэ байх гэж бодож байна. Тэгээд саяын хэлээд байгаа тэр сэтгэл зүйч хийсэн судалгаануудыг үр дүнд хүргэх, хамтарсан багийн санхүүжилтийн асуудлыг шийдэх тэгээд тэр орон тоо, цагдаагийн орон тооны асуудал гээд энэ мэт зүйлүүд дээр Нийгмийн бодлогын байнгын хороо чиглэл юм уу, одоо тогтоолоор ч юм уу, Засгийн газарт бас үүрэг өгч хамтарч ажиллана гэсэн байр сууриа илэрхийлж байна.

Тэгээд сая гишүүдээс гарсан чухал чухал саналуудыг тусгаад бид энэ ажлуудыг энэ саналуудыг ажил хэрэг болгох тал дээр Хууль зүй, дотоод хэргийн яам, Хөдөлмөр, нийгмийн хамгааллын яамтайгаа хамтарч ажиллана.

Та нар маань саяын гишүүдээс гарсан саналыг тусгаж ажилдаа хэрэгжүүлэх тал дээр Нямбаатар сайдаа бас анхаараарай гэж хэлье гэж бодож байна. Ариунзаяа сайдад. Тэгээд өнөөдөр мэдээлэл хийж хуралдаа идэвхтэй оролцсон гишүүдтэй болно. Нямбаатар сайд, Ариунзаяа сайд, бас албаны бусад хүмүүст баярлалаа.

Өнөөдрийн Нийгмийн бодлогын байнгын хорооны хуралдаан үүгээр өндөрлөж байна.

**Дууны бичлэгээс буулгасан:**

ПРОТОКОЛЫН АЛБАНЫ

ШИНЖЭЭЧ П.МЯДАГМАА